ועדת הפנים ואיכות הסביבה, כנסת 17, פרוטוקול מספר 19, 2006-06-27 10:30

גאלב מג'אדלה: שלום לכולם, אני מתכבד לפתוח את ישיבת הוועדה ולקיים את הדיון בנושא חילוקי הדעות בין ממונה המחוז הצפוני במשרד הפנים, הרצל גדז', לבין ראש המועצה האזורית משגב.

גאלב מג'אדלה: אני מקיים את הדיון הזה כדי להסיר ספק, למרות שוועדת הפנים ואיכות הסביבה לא נוהגת לקיים דיונים מסוג זה, השתכנעתי לאחר שפנו אלי 27 חברים, ראשי רשויות, אנשי ציבור ונושאים בתפקידים שונים, ובראשם – שלושה חברי כנס.

גאלב מג'אדלה: לדעתי לא יכולתי אפילו לרגע אחד להתמהמה ולא לקבוע את הדיון, על אחת כמה וכמה כשיש כאן עניין לציבור.

גאלב מג'אדלה: מדובר בשני אנשים בעלי משרה ותפקיד שנוגע לציבור וחיי יום היום שלו.

גאלב מג'אדלה: ברשותכם לא אמנה את השמות של הפונים אלי, הקבוצה היא גדולה, ואני מכבד את זה ולאור זה אני מקיים את הדיון.

גאלב מג'אדלה: אנחנו נעשה את הדברים על הצד הטוב ביותר בהתחשב בטובת העניין, מתוך מחשבה תחילה שלנו יש עניין שהנושא הזה יסתיים, ייפסק, ושהציבור לא ייפגע - בוודאי האזרח הקטן שזקוק לשירותים של הממונה על המחוז ושל ראש המועצה.

דוד אזולאי: אדוני היושב ראש, הצעה לסדר.

דוד אזולאי: אני לא יודע מי חברי הכנסת שביקשו את הדיון, ולא חשוב, אני מכבד את זה.

דוד אזולאי: הייתי רוצה לדעת, בסופו של דיון – לאן אנחנו רוצים להגיע, כי יש פה תחושה, ואני אומר את זה בזהירות הרבה – אף אחד לא דיבר אתי, אף אחד לא אמר לי, אני רק רוצה לדעת – מה מטרת הדיון הזה, לאן זה מוביל?

דוד אזולאי: האם אנחנו הולכים לעשות כאן איזשהו בירור בין שני אנשים חשובים – ממונה על מחוז וראש מועצה אזורית, ובסופו של דבר, נניח ופה תתקל החלטה - מה הסמכות שלנו כוועדה בעניין הזה?

דוד אזולאי: נניח שיתברר שמי שלא נהג כשורה זה ראש המועצה.

דוד אזולאי: מה אנחנו יכולים לעשות?

דוד אזולאי: לנזוף בו?

דוד אזולאי: להזמין אותו לבירור?

דוד אזולאי: העמדה לדין?

דוד אזולאי: אני חושב שבעניין הזה לא אנחנו הכתובת לקיום הדיון או הבירור הזה, ואני מאד נזהר בדברים.

דוד אזולאי: אסור שוועדת הפנים תהיה בית דין שדה.

גאלב מג'אדלה: אדוני כיהן בעבר כיושב ראש ועדת הפנים.

גאלב מג'אדלה: כל כל הדיונים שבהם עשה היו בהן החלטות אופרטיביות, מסקנות והמלצות?

גאלב מג'אדלה: כולם, או שהיו דיונים שיש לציבור עניין בהם ומן הראוי שהציבור יידע או לפחות ישמע באופן ראוי ואופן שוויוני את שני הצדדים שיש במשרה להם עניין לציבור?

ראובן ריבלין: אין כוונה להוציא פה מסקנות?

גאלב מג'אדלה: אני מצטער על השאלה שלך.

גאלב מג'אדלה: אם היה מדובר בחבר כנסת חדש, אולי הייתי מבין את זה.

גאלב מג'אדלה: עמדת בראש ועדת הפנים, ואתה יודע שוועדת הפנים מעולם לא היתה בית דין שדה וגם לא תהיה, לפחות כשאני עומד בראשה, אבל עם כל הכבוד – נושא משרה זה לא עסק פרטי.

גאלב מג'אדלה: נבחר ציבור זה לא עסק פרטי.

גאלב מג'אדלה: אם היה מדובר באיש עסקים אני לא מניח שמישהו היה מקיים את הדיון.

גאלב מג'אדלה: זה לא עניין אישי, זה נוגע לציבור.

דוד אזולאי: יש נתונים?

דוד אזולאי: על מה מתקיים הדיון?

דוד אזולאי: אני לא יודע כלום.

גאלב מג'אדלה: אם אין לך נתונים תבקש ממני.

דוד אזולאי: אני חושב שמן הראוי, אם מקיימים דיון כזה, שיהיו מונחים לפנינו פרטים, שנדע על מה אנחנו דנים.

דוד אזולאי: אני אומר לך : אני לא יודע על מה אתם דנים.

גאלב מג'אדלה: אז אם ככה – כדאי שפעם אחת תהיה צופה לרגע, ותראה את הדיון.

גאלב מג'אדלה: כשתשמע את שני הצדדים תוכל לומר את דעתך, תוכל להתייחס.

גאלב מג'אדלה: אני, דרך אגב, פניתי לשני הצדדים ושאלתי אם יש חומר שהם מבקשים להעביר אלי - ונעניתי, קיבלתי חומר.

גאלב מג'אדלה: ידעתי חלק מהדברים אבל לא את הכל.

גאלב מג'אדלה: תראה כמה אנשי ציבור, כמה אנשי כנסת יש כאן, וזה אומר הכל.

גאלב מג'אדלה: על כן אני מצטער על ההערות שלך.

דוד אזולאי: מותר לי להגיד את מה שאני חושב

גאלב מג'אדלה: ודאי, אבל על דבר אחד נסכים: שאין נביא.

גאלב מג'אדלה: הנבואה ניתנה מזמן.

גאלב מג'אדלה: אני לא יכול להתנבא ולהגיד כבר עכשיו מה תהיינה המסקנות.

גאלב מג'אדלה: אני מבקש מראש המועצה האזורית משגב לפתוח את הדיון.

שי חרמש: הם עובדים שלו, שלא יבואו ?

גאלב מג'אדלה: הם לא עובדים שלו.

גאלב מג'אדלה: אולי של משרד הפנים.

גאלב מג'אדלה: אנחנו צריכים לחנך את העובדים שהם עובדים של מוסד, לא - -

שי חרמש: - - -?

גאלב מג'אדלה: עובדי המועצה האזורית משמר הנגב היו עובדים שלך, או עובדים של המועצה?

שי חרמש: הם היו כפופים אלי.

גאלב מג'אדלה: כפופים מתוקף זה שנבחרת.

גאלב מג'אדלה: הם לא עבדו אצלך, בפרדס הפרטי שלך.

גאלב מג'אדלה: במועצה.

יעקב מרגי: האם שר הפנים מוזמן לדיון?

יעקב מרגי: שר הפנים לא ידע על הדיון, אני הודעתי לו.

גאלב מג'אדלה: סליחה.

גאלב מג'אדלה: משרדי הממשלה הנוגעים בדבר – מוזמנים.

גאלב מג'אדלה: אני לא עובד אצל שר הפנים.

גאלב מג'אדלה: אנחנו מיידעים את לשכתו על כל דבר שנוגע למשרד הפנים ונדון כאן.

גאלב מג'אדלה: זה שהוא לא יודע – זו בעיה שלו, לא שלי.

גאלב מג'אדלה: זה מתואם אתו, ויש כאן קבוצה רצינית של אנשים שמייצגים אותו.

גאלב מג'אדלה: בבקשה, ראש המועצה האזורית משגב.

גאלב מג'אדלה: אנחנו מקצים לכל אחד מכם 7 דקות, לא יותר.

גאלב מג'אדלה: אני מבקש שתתמקדו בעימות, בוויכוח ביניכם.

ארז קרייזלר: שלום לכם, אני ראש המועצה האזורית משגב.

ארז קרייזלר: מילה אחת על המועצה: יש לנו 35 יישובים, 20 אלף תושבים, 200 אלף דונם, 29 יישובים יהודים, 6 כפרים בדואים, סדר גודל של כ- 6,000 תושבים בדואים.

ארז קרייזלר: 1/3 מהתושבים שלנו הם בדואים.

ארז קרייזלר: מאחר והקצו לי פה 7 דקות, הנושא שלנו הוא גדול מאד ומפותל.

ארז קרייזלר: אני רק אומר שמדובר פה בוויכוח בהקשר של שלטון החוק.

ארז קרייזלר: התגלה ויכוח בין המועצה האזורית משגב , הוועדה המקומית משגב, ובין הממונה על מחוז הצפון, בסוגיה שקשורה לשלטון החוק.

ארז קרייזלר: מאחר ואין לי את הזמן אני רק אומר שמדובר פה בתוכנית, בשיקול דעת ובסמכויות של ממונה על המחוז בהקשר ר של ביצוע צווי הריסה מנהליים בחוסניה, ובהקשר של דחיפת תוכנית חלופית, שכל עניינה זה הכשרת בנייה בלתי חוקית.

ארז קרייזלר: בעצם, אלה שתי הסוגיות.

ארז קרייזלר: אני רוצה לחזור לשני הנושאים המרכזיים שקשורים לסמכות ושיקול דעת של ממונה על המחוז, של שלטון החוק.

ארז קרייזלר: אחד זה ביצוע צווי הריסה מנהליים ושיפוטיים, דהיינו – אי ביצוע צווי הריסה מנהליים ושיפוטיים על ידי הממונה על המחוז, ושניים - דחיפה ואישור תוכנית שכל עניינה הכשרת עבירות בניה.

ארז קרייזלר: זה, בעצם העניין, בקצרה.

ארז קרייזלר: ברגע שהתגלה אותו ויכוח אנחנו עשינו שני מהלכים.

ארז קרייזלר: המהלך הראשון היה פניה ליועץ המשפטי לממשלה.

ארז קרייזלר: זאת אומרת, למיטב הבנתי – האינסטנציה שאני, כראש המועצה צריך לפעול בהקשר של ויכוח שהעניין בו הוא עניין משפטי נטו, לגבי סמכות ואחריות ותוקף – זה היועץ המשפטי לממשלה.

ארז קרייזלר: אני רוצה להעביר פרוטוקול של משרד המשפטים, סיכום דיון בנושא ביצוע צווי הריסה מנהליים בחוסניה.

ארז קרייזלר: תאריך הדיון: 14 באפריל, 2005, משתתפים: מלכיאל בלאס, המשנה ליועץ המשפטי לממשלה, מר הרצל גדז', הממונה על המחוז, מר יהודה זמרת, ממלא מקום היועץ המשפטי- משרד הפנים, מר דני ברוש, אריק רז, רני גורלי, איריס גרוס, אביטל שטרנברג וגב' נועה יצחקי.

ארז קרייזלר: יש פה פרוטוקול של דיון שבסופו של דבר יש פה הנחיה של המשנה ליועץ המשפטי לממשלה, ואני מבקש להציג את זה - -

שלי יחימוביץ': הנחיה שמה?

שלי יחימוביץ': תהיה קונקרטי, תסביר.

ארז קרייזלר: יש פה - -"באשר לתוכניות שתכליתן הכשרת עבירות בניה עוסקת הנחיית היועץ המשפטי לממשלה מיום 10.11.03 אשר פורסמה בחוזר מנכ"ל...." וכן הלאה.

ארז קרייזלר: "...

ארז קרייזלר: אמנם לא ניתן שלא לדון בבקשות לשינוי תוכניות לשם הכשרת אחרות, אך במסגרת דיון כזה מוטלת על הוועדה ליתן את דעתה לנסיבות שהובילו לבקשה הנדונה ולתכליתה, וליתן את המשקל הראוי בין היתר לאינטרס הציבורי המובהק שבאי עידוד עבריינות, כאמור.

ארז קרייזלר: במסגרת זו יש לתת, כמובן, את הדעת, בין היתר לחומרת העבירה, להיקפה, להתנהגות העבריין ביחס לעבירה שבה מדובר.

ארז קרייזלר: נוכח ההנחיה הזו, ובנסיבות המקרה שלפנינו, ובהם – עבודת ההכנה המקיפה שנעשתה לצורך תוכנית חוסניה, טיב העבירות שעברו הבונים, אי שינוי הנסיבות מאז אושרה תוכנית חוסניה, והיות והתוכנית החלופית מיועדת,כמדומה, להכשרת העבירות, וזאת – בעלות ניכרת מהקופה הציבורית, הרי שגם אם יש מי שסבור היום כי שגתה הוועדה המחוזית באשרה את תוכנית חוסניה כפי שהיא, תידרש הוועדה המחוזית להציג נימוקים תיכנוניים כבדי משקל להצדקתה, והצדקת אישורה של התוכנית החלופית.

ארז קרייזלר: מצד שני, הממונה על המחוז לא הציג עילה משפטית מבוססת המצדיקה הימנעות מביצוע צווי הריסה מנהליים אשר הוצאו כבר לפני 4 שנים ונדונו בכל הערכאות".

ארז קרייזלר: זה מוצג מספר אחד.

ארז קרייזלר: לא ממש חד משמעי.

ארז קרייזלר: הסיכום הזה לא ממש חד משמעי.

שלי יחימוביץ': כן.

שלי יחימוביץ': אין כאן איזה משהו - -

ארז קרייזלר: נושא שני – מסמך שעוד פעם – משרד המשפטים: "הנדון: תיקון תוואי דרך בתוכנית המתאר בחוסניה" שוב, אם אני נשאל מה ולמה, אני מגיע שוב לסוף: "נוכח הדברים האלה קשה לומר כי אישורה של התוכנית החלופית הוא עניין של מה בכך, ובוודאי שלא ניתן להעריך את תוצאותיו של ההליך התיכנוני בעניינה, את משכו ואת עתידו במקרה שיינקטו הליכים משפטיים נגד התוכנית החלופית אם זו תאושר.

ארז קרייזלר: ראה נא לעניין זה – פסק דין שבו החליט בית המשפט".

ארז קרייזלר: מכתב של עורך הדין מייק בלאס, לעורך הדין של הוועדה המקומית, שהוא הנציג של היועץ המשפטי לממשלה.

ארז קרייזלר: אומר מייק בלאס: "אודה לך מאד אם כנציג התביעה תביא דברים אלה בפני בית המשפט" כי הנושא הזה הגיע לבית המשפט.

ארז קרייזלר: זה הנושא השני.

ארז קרייזלר: הנושא השלישי – אחרי שהתוכנית כאמור הופקדה, או היו בתהליכים להפקדתה, ואנחנו עתרנו, בדיון בבית המשפט המחוזי הודיע הנציג של המשיבה שהוא מבקש לערוך דיון רב משתתפים במשרד המשפטים ולתת את תשובתו בעניין הזה לבית המשפט.

ארז קרייזלר: ביום 18 בדצמבר, 2005 – יש פה סיכום דיון במשרד המשפטים.

ארז קרייזלר: משתתפים: שרית דהן, המשנה ליועץ המשפטי לממשלה, מר חובב ארצי, מנהל המחלקה לאכיפת דיני מקרקעין, מר יהודה זמרת, היועץ המשפטי במשרד הפנים, אביטל שטרנברג – ממונה בכירה, עופר גוט, ערן אטינגר, הרצל גדז', אלכס שפיל, רמי גורלי.

ארז קרייזלר: שוב, יש פה את כל הרקע, ואין לי את הזמן להקריא.

ארז קרייזלר: וכך זה אומר: "לאחר הדיון סוכם כדלקמן: החלטת ההפקדה נגועה בשני פגמים עקרוניים.

ארז קרייזלר: ..." ואני כרגע לא רוצה להקריא כי אין לי זמן, ולכן אני מגיע לסיפה: "לאור האמור לעיל על הוועדה המחוזית להיכנס ולדון מחדש בשאלת הפקדתה של התוכנית החלופית וזאת על רקע העקרונות המתוארים לעיל.".

ארז קרייזלר: זה המסמך השלישי.

ארז קרייזלר: הוועדה המחוזית אכן דנה והחליטה על הפקדת התוכנית, לטענתי – בניגוד להמלצה המאד ברורה שנאמרה פה.

אחמד טיבי: מי אמר את זה?

ארז קרייזלר: התנועה לאיכות השלטון.

אחמד טיבי: אה, חשבתי – גוף שלטוני.

שלי יחימוביץ': כן, אפשר לחשוב - -

קריאה: או סמכות שיפוטית.

קריאות: - - -

קריאות: כמה ערבים יש באגודה הזו.

שלי יחימוביץ': איזה כתב אישום שמענו כאן.

ארז קרייזלר: בראיון עיתונאי שניתן ל "כול אל עראב" ול "אל סינארה" פשוט רשום שם: "משגב דורשת להרוס מסגד ובתי אנשים מסכנים בכפר הבדואי שאין לו תוכנית מתאר בעת שהם בונים קומה שלמה בבנין מועצה ללא היתר בניה.

ארז קרייזלר: הם נטלו מסכנין, עיר ואם, את זכותה למשרד עבודה ומשרד פיתוח ולקחו ממנה משאבי ארנונה מועטים בעת שברשותם אלפי בתים של עשירים באזורי תעשיה מפותחים.

ארז קרייזלר: .." כן הלאה וכן הלאה.

ארז קרייזלר: מדובר פה באיש שנושא תפקיד כעובד מדינה.

ארז קרייזלר: אני רואה בדברים האלה פשוט הסתה.

ארז קרייזלר: חלקם – שקריים.

ואסל טאהא: איזה חלק אמיתי?

שלי יחימוביץ': למה זו הסתה?

שלי יחימוביץ': מה הסתה פה?

ארז קרייזלר: הנושא של "משגב דורשת להרוס מסגד" – אני חושב שזו הסתה.

קריאות: - - -

קריאה: - - כל השאר נכון?

ארז קרייזלר: "הם נטלו מסכ נין...

ארז קרייזלר: את משרד העבודה והרווחה - זה שקר וכזב.

שי חרמש: סליחה, הם יכולים לקחת את זה?

שי חרמש: מה, הוא לוקח ונותן?

שי חרמש: איזה שטויות אלה?

שי חרמש: מה, הוא לוקח ומחליט איפה הביטוח הלאומי יושב?

גאלב מג'אדלה: ראש המועצה האזורית משגב מדבר בשמו ואומר את דעתו.

שי חרמש: אבל תוקפים אותו.

שי חרמש: צריך גם להגן עליו.

שי חרמש: הוא מחליט איפה הביטוח הלאומי יושב?

קריאות: - -

קריאה: חלק אמיתי וחלק לא אמיתי.

קריאה: רוצים לדעת איזה חלק אמיתי.

שי חרמש: הוא מחליט איפה הביטוח הלאומי יושב, נכון?

גאלב מג'אדלה: אני מבקש.

גאלב מג'אדלה: אדוני הסדרן, אתה מוכן?

גאלב מג'אדלה: תהיה לך עבודה עכשיו.

גאלב מג'אדלה: בלי לפגוע באף אחד: מי שמדבר שלא בזכותו, אני אבקש להוציא אותו.

גאלב מג'אדלה: בלי קריאה ראשונה, שניה ושלישית.

גאלב מג'אדלה: שי חרמש.

שי חרמש: זה חל גם על האורחים.

גאלב מג'אדלה: חל קודם כל על חברי הכנסת.

גאלב מג'אדלה: - - לשמש דוגמה לאזרח.

גאלב מג'אדלה: והוא לא צריך את ההגנה שלך, אני נמצא כאן.

שי חרמש: אני לא בטוח שזה מספיק.

גאלב מג'אדלה: זה מספיק מאד.

שי חרמש: יעמוד במבחן עכשיו.

גאלב מג'אדלה: אם תתרגל לבוא לוועדת הפנים תראה עד כמה היושב ראש מגן על האנשים.

ארז קרייזלר: כשאני מדבר על זה שאומר פקיד בכיר במשרד הפנים "מועצה אזורית משגב רוצה להרוס מסגד", אני מתכוון לדבר אחד ופשוט: התהליך לגבי אותו מסגד לא נעשה במועצה האזורית משגב.

ארז קרייזלר: הוא עבר בבתי המשפט, כולל בית המשפט העליון.

ארז קרייזלר: החלטת בית המשפט העליון היא להרוס את המסגד.

ארז קרייזלר: לבוא ולהגיד שהמועצה רוצה להרוס את המסגד, אני חושב שזו הסתה בוטה.

ארז קרייזלר: אותו כנ"ל לגבי עניין הביטוח הלאומי - זו לא החלטה של המועצה האזורית משגב.

ארז קרייזלר: זה לא עניינה של המועצה האזורית משגב.

ארז קרייזלר: יש כאן מכתב שאני הוצאתי באופן אישי לראש העיר סכנין.

ארז קרייזלר: אין לנו צורך בזה, אין לנו עניין בזה.

ארז קרייזלר: לכן, להגיד את מה שנאמר פה, זה חמור.

ארז קרייזלר: אני רוצה לסכם – יש פה איזשהו דפוס שחוזר על עצמו, ועל אזה אנחנו טוענים.

ארז קרייזלר: מצד אחד יש את העניין המשפטי, ואני אומר: זה עומד ותלוי בבית משפט, זה על שולחנו של היועץ המשפטי לממשלה, על שולחנו של מבקר המדינה, וקטונתי אני מלהכריע.

ארז קרייזלר: זאת אומרת, אני מציע לפנות לאותם גורמים ולשאול אותם את בדיקתם.

ארז קרייזלר: אבל אני גם התבשרתי שמנכ"ל משרד הפנים הקודם, אוסקר אבו ראזק, ביצע שימוע לממונה על המחוז.

ארז קרייזלר: זה התפרסם פה גם בעיתונות.

ארז קרייזלר: אין לי את הפרטים, אני לא מכיר אותם, אבל לפחות ממה שאני לומד מהפרסום -מדובר על אותם דפוסי התנהלות והתנהגות, ואני חושב שכדאי שהוועדה תדע על מה מדובר.

יעקב מרגי: אנחנו נזמין אותו לשימוע עם - - המשרד.

ארז קרייזלר: לכן אני מבקש מהוועדה הזו – הנושא שהוא סלע המחלוקת הוא עניין משפטי נטו.

ארז קרייזלר: הוא נמצא בבית המשפט, נמצא אצל היועץ המשפטי לממשלה, אצל מבקר המדינה, אצל מבקרת הפנים של משרד הפנים ואצל מנכ"ל משרד הפנים הקודם.

ארז קרייזלר: תפנו אליהם תקבלו את כל האינפורמציה.

דוד אזולאי: אתה מדבר על המסגד?

ארז קרייזלר: אני מדבר גם על נושא המסגד, בוודאי.

ארז קרייזלר: זה אצל מבקר המדינה.

ארז קרייזלר: זאת אומרת – כל הפרשיה סביב זה.

גאלב מג'אדלה: בבקשה, הממונה על המחוז הצפוני, הרצל גדז'.

הרצל גדז': אפשר, ברשותך, אדוני היושב ראש, להעביר מספר חוברות שהעברתי לעיון חברים, חברי הכנסת.

שי חרמש: חברי הכנסת לא קיבלו שום חומר.

שי חרמש: למה לא חולק קודם?

שי חרמש: אפשר היה לקרוא.

שי חרמש: אתה מצפה שאת כל זה אני אקרא כאן?

שי חרמש: למה זה לא יכול היה להגיע יום קודם?

הרצל גדז': הועבר יום קודם לוועדת הפנים.

שי חרמש: לא הגיע.

שי חרמש: כבוד היושב ראש, איזה נוהל זה?

שי חרמש: למה לא קיבלנו את זה יום קודם?

גאלב מג'אדלה: בדיון הבא.

גאלב מג'אדלה: יש המשך דיון.

שי חרמש: מה אתה מצפה, שאני אקרא את החוברת עכשיו?

הרצל גדז': הייתי יכול - -

שי חרמש: הערה לסדר – אי אפשר להעביר את זה יום קודם, כדי שנוכל לקרוא את החומר?

שלי יחימוביץ': לא עבר, נו, מה לעשות?

שלי יחימוביץ': זה היסטוריה - -

שי חרמש: זה לא היסטוריה, זה פרקטיקה, כרגע.

קריאה: - - -

גאלב מג'אדלה: לגבי החומר – כל מי שירצה להעביר חומר, מתבקש לעשות את זה.

גאלב מג'אדלה: לגבי ההערה של חבר הכנסת חרמש – כדאי שתדע שנציגי הממשלה מגיעים לכאן בלי נתונים ובלי חומר ולא אחת הוצאתי אותם בחזרה.

גאלב מג'אדלה: הוא, לפחות, הממונה על המחוז הצפוני – בא עם חומר בדקה התשעים.

גאלב מג'אדלה: אז גם לא טוב, אבל בפעם הבאה, בדיון ההמשך, נביא לך את החומר מראש.

גאלב מג'אדלה: בבקשה, אדוני.

הרצל גדז': קודם כל – בוקר טוב לכולם.

הרצל גדז': אני חושב שאני נמצא פה היום בגלל חוסניה.

הרצל גדז': רק בגלל חוסניה.

הרצל גדז': זה שעל סוגית חוסניה מנסים להלביש דברים נוספים רק מסביר את השיטה הרגילה לקחת נושאים מקצועיים, ענייניים, לטפל בהם באופן מקצועי כאשר אני, כממונה מחוז נציג השלטון המרכזי במחוז הצפון, שמחובתו לבחון את הדברים מבחינה מקצועית, להפעיל שיקול דעת – וגם להתריע בפני כולם, גם אם קיבלו החלטות מסיבות כאלה ואחרות, ואני אפרט – להתריע אם יש פה דגל שחור מתנוסס.

הרצל גדז': ובמקרה חוסניה, אני אומר פה, עכשיו, אפילו אם אשלם על כך בתפקידי: אני גאה על כך שאת הדגל השחור אני החבאתי בדקה התשעים ותשע, ועצרתי - -

גאלב מג'אדלה: אני מבקש, כאן לא מוחים כפיים.

קריאה: זה היה ספונטני.

גאלב מג'אדלה: כאן לא מוחאים כפיים.

שי חרמש: אנחנו לא באיצטדיון כדורגל.

גאלב מג'אדלה: שי חרמש.

גאלב מג'אדלה: עוד פעם – אני אוציא אותך.

שי חרמש: אתה רוצה להוציא – תוציא כרגע.

גאלב מג'אדלה: בעוד דקה.

גאלב מג'אדלה: אתה עושה עוד דבר - אני מוציא אותך.

גאלב מג'אדלה: חד משמעית.

שי חרמש: או.

שי חרמש: קיי.

שי חרמש: אני אתן לך את ההזדמנות.

גאלב מג'אדלה: תהיה מוכן, אדוני.

הרצל גדז': אני, כממונה מחוז, מה שאני מנסה להוביל בשנתיים שאני בתפקיד, זה קודם כל לשמור על כבודם של האזרחים - לא משנה מי הם, ומאיזה מוצא הם, לשמור על כבודם של ראשי הרשויות, ליצור איזון שוויוני במחוז הצפון בכל הנושאים, גם בתחום השלטון המקומי, וגם בתחום התכנון והבניה.

הרצל גדז': אין ספק שהדבר הזה לא לרוחם של כמה וכמה אנשים.

הרצל גדז': במקרה זה- חוסניה.

הרצל גדז': אני נקלעתי לחוסניה כשכבר היא היתה מבושלת טוב מאד בתנור.

ראובן ריבלין: תגיד מה עניין המחלוקת שם, אנחנו לא בקיאים בכל הנקודות.

הרצל גדז': חוסניה זה תוכנית מתאר שהוכנה על ידי הוועדה המקומית משגב, בשיתוף פעולה עם הגורמים המקצועיים, בהובלה של המועצה, כדי ליצור כביש חשוב מאד עבור תושבי חוסניה, אחרי שהיישוב הזה הוכר, סוף סוף, שכל הבתים שנבנו שם טרום תוכנית מתאר, ללא היתרים, כולל בתים מסוימים שמשפיעים על תוואי הדרך.

הרצל גדז': כשהגיע לידיי הנושא הזה, והסתכלנו על כל הדברים, ביקשתי לבחון מה המשמעות של הציר ואיך זה משפיע על המקומות ועל התושבים.

הרצל גדז': הבנתי, משום מה, שמכל התוכנית המדוברת, כרגע, הפוקוס הוא רק על בית אחד מסוים, בכל התוואי הזה.

הרצל גדז': זאת אומרת, יש 10 בתים - במקומות כאלה ואחרים אפשר להגיד- יש פרוטוקולים, ומתכנן המחוז תכף יציג את הפן התכנוני.

הרצל גדז': אפשר לומר שאפשר להצר את הכביש מ- 16 מ' ל-12 מ', או ל-10 מ' כדי לא לפגוע בבתים של קבוצה מסוימת, פוליטית.

הרצל גדז': במקום מסוים, שם, בצד השני אין כלום – שם חייב שיהיה 16 מטר, אי אפשר אחרת.

הרצל גדז': זאת היתה התוכנית.

הרצל גדז': ביקשתי לבדוק.

הרצל גדז': במקביל רץ הצו המנהלי.

הרצל גדז': צו מנהלי מוציא יושב ראש ועדה.

הרצל גדז': הוא מקבל על זה חיזוק מבית המשפט.

הרצל גדז': זה מה שהיה.

הרצל גדז': ודאגו לרוץ לבית משפט למרות שבאינסטנציה לפני בית המשפט ביקש, נתן ארכה של שנתיים לבחון את הנושא.

הרצל גדז': למרות זאת, המועצה והוועדה רצו כדי שהצו ייושם מיידית, והלכו לקבל על זה אישור של בית המשפט.

הרצל גדז': אין עם זה בעיה, בדבר הזה.

הרצל גדז': נקבע מועד הריסה – ל- 5.3, יום ראשון, עד 12 בלילה.

הרצל גדז': לפי הנתונים שיש אצל המשטרה היה חשש כבד מאד להפרות סדר.

הרצל גדז': היה מי שאמר שזו המצאה של הממונה.

הרצל גדז': יש את הפרוטוקול פה.

הרצל גדז': זה דיון סודי, סגור- אני מוכן להציג אותו בפניך ובפני יושב ראש הוועדה, כדי לראות את - - הדברים.

הרצל גדז': מפקד המחוז זימן דיון במוצאי שבת, 12 שבת.

הרצל גדז': אני אוהד של "מכבי חיפה" והייתי במשחק, ואמרתי לו שלא אוכל לבוא לפני כן.

הרצל גדז': באתי ב- 12 בלילה.

הרצל גדז': היה דיון ב- 12 וחצי בלילה.

הרצל גדז': השתתפו חלק מראשי הרשויות שנמצאים פה, ואמרו: הולכת להיות שפיכות דמים בצפון בגלל ההריסה, עם כל ההשלכות שלה.

הרצל גדז': אני אמרתי – רבותיי, בהתייעצות עם מפקד המחוז ויתר האנשים – אפשר להזמין אותו לפה ולשמוע את זה ממנו - אמר מפקד המחוז: מה אפשר לעשות?

הרצל גדז': אמרתי: צריך ללכת לבית המשפט, להציג את חומרת העניין, ולראות מה יחליט.

הרצל גדז': מופיעה לכם שם בעמודים האחרונים החלטה של שופטת שדוחה את צו ההריסה.

הרצל גדז': לא הממונה על המחוז.

הרצל גדז': מה מפיצים העמותה וכולם?

הרצל גדז': – שהממונה לא מבצע צו שיפוטי.

הרצל גדז': בית משפט זה לא אינסטנציה פה, כי זה לא מתאים לאובססיה.

הרצל גדז': ודוחים.

הרצל גדז': בית משפט דוחה ל- 24 שעות, ואחרי הדחיה – דחה את צו ההריסה עד ל- 6 לנובמבר, 2006.

הרצל גדז': זאת אומרת, יש לנו עוד זמן.

הרצל גדז': כולם שואלים – למה אתה לא הורס לפני?

הרצל גדז': אולי תקדים?

הרצל גדז': אמרתי – אולי נ בחן מה קרה?

הרצל גדז': עכשיו, אחרי שראיתי את העניין, לקחתי את הפקח המחוזי ואמרתי – בוא נלך לראות על מה מדובר.

הרצל גדז': באתי ונבהלתי – בושה וחרפה.

הרצל גדז': זה מה שהתכוונו לעשות?

הרצל גדז': בושה לנו ולמדינה אם זה מה שהתכוונו לעשות.

הרצל גדז': הבאתי לשם את כל הוועדה המחוזית כדי שיסתכלו בעיניים של האנשים ושל הכביש, ושיגידו עם התוכנית החלופית שהממונה מציע היא שיקול אישי שלו לבית של אבא שלו שלא גר שם, או שיקול של הגנה על התושבים שחיים שם.

הרצל גדז': שיוויוניות.

הרצל גדז': שוויוניות.

הרצל גדז': למה שוויוניות?

הרצל גדז': כי אצלך, במועצה, יש מבנה בלתי חוקי.

הרצל גדז': לקומת העמודים שלך - אין היתר.

ארז קרייזלר: אתה אישרת את זה.

הרצל גדז': אני לא אישרתי לך שום דבר.

ארז קרייזלר: - - -

הרצל גדז': לגבי אישור התב"ר – נדבר גם על זה, נדבר גם על התב"רים שעוברים בין המועצה לעמותה לאיכות השלטון.

הרצל גדז': יש תב"רים ואני יכול להציג אותם פה.

הרצל גדז': בין המועצה והעמותה לאיכות השלטון.

יורם מרציאנו: אז תציג.

הרצל גדז': עשינו דיון בוועדה המחוזית לפני הסיור.

הרצל גדז': הוועדה המחוזית ברוב קולות – לא תיקו, שהממונה מצביע, אז הקול שלו זה –2, אלא רוב קולות בפער של 5-6 קולות, שחלק מהחברים בוועדה יושבים פה, וראשי רשויות - -

ראובן ריבלין: כל זה בזמן שיש השהייה - -

הרצל גדז': עד 6 לנובמבר, 2006.

ראובן ריבלין: כרגע אין צו - -

הרצל גדז': אין, אין.

הרצל גדז': הוא בתוקף - -

ראובן ריבלין: הצו מושהה, ולכן נתנו זמן לתכנון.

הרצל גדז': נכון.

הרצל גדז': ואני גם אמרתי – רבותיי, יש פה עוולה.

הרצל גדז': השגנו תכנון חלופי.

הרצל גדז': התנגדו חלק מהאנשים והלכו לבתי המשפט.

הרצל גדז': זאת אומרת, אם היו מקבלים את השינוי שלנו כבר לפני שנה, היינו כבר הרבה אחרי זה.

הרצל גדז': לא.

הרצל גדז': התנגדו כי זה לא מתאים, כי את הבית הזה צריך להרוס, לא יעזור שום דבר לאף אחד.

הרצל גדז': מי זה הממונה שלא יהרוס את הבית הזה – כי האיש הזה צריך לסגור אתו חשבון, כי הוא יריב פוליטי.

קריאה: של מי?

הרצל גדז': אני אתן לך את זה מתוך מה שכתוב בעיתון.

יורם מרציאנו: יש מקרה דומה היום, בלוד, של מישהו שהורסים לו - - ב- 12 וחצי, כשאנחנו נשב פה –

נאדיה חילו: אותו סיפור.

יורם מרציאנו: ב-12 וחצי כשאתה תשב פה בעניין לוד – שלחו שם להרוס בית כשכל הבתים שם לא חוקיים, אבל יש אחד שהוא פעיל נגד ראש העיר.

יורם מרציאנו: זה מתחיל להיות מוכר לי, מוכר לי.

יורם מרציאנו: זה על אותו עיקרון.

הרצל גדז': את התב"ר של התנועה לאיכות השלטון אתה רוצה?

דוד אזולאי: אני רוצה.

הרצל גדז': אחרי זה, הצגנו תוכנית חלופית על דעת כל גורמי התכנון במחוז.

הרצל גדז': כמובן שיש התנגדות, יש מתנגדים כמו בכל דיון.

הרצל גדז': רוב מוחלט של 9-4 או 9-3 בעד התוכנית.

הרצל גדז': אמרנו – בואו נריץ אותה מהר, כדי לא לעכב את העניין, פתרנו בעיה לאומית, פתרנו בעיה אזרחית, בואו נרוץ עם זה הלאה, מתוך שיקולים ענייניים.

הרצל גדז': חטפנו בג"ץ.

גאלב מג'אדלה: מי פנה לבג"ץ?

הרצל גדז': המועצה האזורית הלכה להגיש בג"ץ

שי חרמש: מה זה "חטפת"?

שי חרמש: עתרו לבג"ץ.

אחמד טיבי: זה בסלנג.

הרצל גדז': עתרו לבג"ץ.

הרצל גדז': סליחה, תיקון.

הרצל גדז': ואז היו כל הדיונים.

הרצל גדז': ובאו - - התחילו לקרוא לי לכל מיני - - .

הרצל גדז': אמרתי: חברה', הפרקליטות – אני מבין שאתם אתם, אני מבין שאתם מסבירים, אבל תבינו שהיתה פה כנראה הטעיה שלא ידעתם אותה.

הרצל גדז': כדאי שפעם אחת נגיד: טעינו, לא קרה שום דבר, לא חרב העולם, בואו נתקן.

הרצל גדז': זו הסמכות, בשביל מה אנחנו נמצאים?

הרצל גדז': אנחנו לא איזה מחשב PC שמזינים בו נתונים ומה שהוא עושה הוא עושה.

הרצל גדז': יש שיקול דעת.

הרצל גדז': ובדיון הזה שהיה אצל שרית דנה אמרתי לה – נמאס לי, אם באתי לפה כדי לעשות סדר והולכים אתי על כל מיני דברים.

הרצל גדז': אז היא אמרה: תלכו לדיון מחודש, תבחנו מחדש את ההחלטה שלכם.

הרצל גדז': אלכס יושב פה, מתכנן המחוז.

הרצל גדז': כדי לתכנן מחדש קיימנו דיון, והשלב הבא היה סיור בשטח, ערב יום הזיכרון.

הרצל גדז': סיירנו בשטח, ואני חושב שאנשים התרשמו וראו, והציגו חלופה תכנונית מראיה תכנונית.

הרצל גדז': לא קשור לדברים אחרים.

הרצל גדז': חלופה שמציגה את זה הרבה יותר טוב.

הרצל גדז': זאת אומרת, שהתוכנית הקודמת עושה עוול, לא ראויה תכנונית או פחות טובה מהתוכנית הזו.

הרצל גדז': זה הכל.

הרצל גדז': אז מעלים את זה לדיון, ואז, כנראה זה לא מתאים, ואז מתחילים לנפח כל מיני דברים מכל מיני גופים וגורמים כאלה ואחרים, שטוב הוא להטיב אתם.

הרצל גדז': גם מהעמותה לאיכות השלטון – אומרים שאני הדחתי חשב מלווה בצפון.

הרצל גדז': אני אומר פה, רבותיי: אני הפסקתי את העסקתו של חשב מלווה בצפון במועצה מסוימת מסיבה פשוטה: בתור היותו חשב מלווה, החוזה שלו הסתיים ב- 31 לדצמבר, דרשתי להפסיק את העבודה שלו, כי בהיותו חשב מלווה, על דעת גורמים רבים במשרד, לקח לעצמו הלוואה לכיסוי המינוס שלו בבנק, והמשיכו את תפקידו.

הרצל גדז': והם כותבים עלי בעיתון שאני מתנכל לחשב מלווה.

הרצל גדז': החומר פה.

הרצל גדז': ושיבואו הם ויגידו מי צודק.

הרצל גדז': מי זה האיכות, מי זה השלטון.

הרצל גדז': ארז קרייזלר קיבל אות אביר השלטון.

הרצל גדז': יש פה בעיה, יש פה בעיה.

הרצל גדז': הוא חורג חריגות בניה – דו"ח מבקר המדינה, עמוד 18.

הרצל גדז': מה הוא כתב עליו על השרשור בעמותות?

הרצל גדז': 2005.

הרצל גדז': ב- 2005, מבקר המדינה, שאתה פונה אליו, כותב נגדך את מה שכותב, ובאותה שנה אתה מקבל אות אביר השלטון?

הרצל גדז': ממי?

הרצל גדז': לא מהמדינה.

הרצל גדז': מהמקורבים.

הרצל גדז': יש לי פה הרבה להציג - -.

הרצל גדז': תפתח את הדו"ח של מירב מרקו מאפריל 2004.

הרצל גדז': תקרא את המכתב של חובב ארצי, מה כותבים על המועצה, על חריגות בניה.

הרצל גדז': אז מה שאני רוצה לומר: יש בצפון הרבה חריגות פניה.

הרצל גדז': צריך לטפל בכולם.

הרצל גדז': אגלה לך סוד, ואל תתפסו אותי במילה: כל חמת גדר, כולה – אין לה היתרי בניה.

אחמד טיבי: זה יהודי מסוכן.

אחמד טיבי: עוד מעט הוא יגלה את הכל.

הרצל גדז': אני עומד פה ואני אומר:

הרצל גדז': אני יודע שהעמותה ואלה וכולם יחפשו לתקוף אותי, את הוריי ואת משפחתי, והם עושים את זה, גם בטלפונים הביתה.

הרצל גדז': אם אתה רוצה, תגיד למודיעין של המשטרה שיבדקו כמה שיחות - -לאשתי.

הרצל גדז': אני מוכן לשלם מחיר, ללכת הביתה עכשיו, אבל תעשו צדק עם התושבים בצפון.

הרצל גדז': תעשו אתם צדק, כי יש אנשים שמשתמשים בכוח השררה השלטוני שהם קיבלו נגד אזרחים תמימים.

הרצל גדז': לגבי המבנה בסכנין – אותו יועץ משפטי שכתב שהמבנה בסכנין לא ראוי לאכלוס כי הוא לא מתאים בהיתר – מופיע לך בחומר - נתן חוות דעת חיובית לתרדיון.

הרצל גדז': למה?

ארז קרייזלר: למי בתרדיון?

הרצל גדז': לאותו מבנה שפורק.

ארז קרייזלר: שפורק.

ארז קרייזלר: זה לא משגב, אז תדייק

ארז קרייזלר: אבל זה בתחום המועצה.

ארז קרייזלר: זאת אומרת – יועץ משפטי הוא בשתי ועדות: הוא גם בגליל מרכזי, בסכנין, שם הוא אומר להם: אי אפשר שהביטוח הלאומי יהיה במבנה כזה, כי אין לו היתר רישוי, אבל באזור תעשיה הוא חותם על חוות דעת משפטית מהוללת שרק שם צריך להיות.

ארז קרייזלר: מי זה מבנה טוראג?

ארז קרייזלר: מי זה יושב ראש העמותה שמנהל שם עמותה?

ארז קרייזלר: – אריק רז, יושב ראש הוועדה הקודם שהיה בוס שלו.

ארז קרייזלר: הוא היה יושב ראש ועדה, ומי חברה בעמותה?

ארז קרייזלר: בעלי טוראג.

ארז קרייזלר: תקראו בחומר, ותבואו להעמיד אותי לדין אחר כך, כולכם.

ארז קרייזלר: תקראו בחומר.

ארז קרייזלר: זה מה שרציתי להראות לכם – 4 דוגמאות.

ארז קרייזלר: תפתחו בעמוד של היטלי השבחה, עמוד לפני אחרון - איך יושב יושב ראש ועדה עם אנשים והמהנדס, שהוא חלק מהם.

ארז קרייזלר: מדברים על חוק וצדק – דיון בנושא היטלי השבחה - - מעלה צביה בהר חלוץ.

ארז קרייזלר: כותב יושב ראש הוועדה, אריק רז : "יושב ראש הוועדה מתחייב להמליץ על ביטול כתב האישום".

ארז קרייזלר: הוא לא סיים בזה, ואז, ביחס לזה יינתן היתר בניה לאחר שישולם קנס, וכן הלאה.

ארז קרייזלר: זאת אומרת, הוא כבר קבע.

ארז קרייזלר: את הכל.

ארז קרייזלר: הגדילו לעשות ראש המועצה ההגון ואריק רז וליאוניד בלקין בדיון אחר לגבי סיכום ישיבה בנושא שומה.

ארז קרייזלר: מתי יושב ראש מועצה יושב בסיכום דיון בנושא שומה של מקומות אחרים?

ארז קרייזלר: כנראה זה מותר.

ארז קרייזלר: אין לי בעיה עם זה, תבדקו את זה אתם.

ארז קרייזלר: זה לגבי הנושא הזה של הדברים, כפי שהם מועלים.

ארז קרייזלר: תקראו את החומר, לעיון, לא מעבר לכך.

ארז קרייזלר: יצאו בהצהרה שאחרי שאני – אריק רז לא הסכים להריסה, פיטרתי אותו מהוועדה.

ארז קרייזלר: שקר וכזב.

ארז קרייזלר: עמוד הראשון – חתימה על חוזה מ-22 בדצמבר.

ארז קרייזלר: אני ביקשתי להאריך לו בשנתיים.

ארז קרייזלר: קיבלתי פקס משרית דנה שהוא כבר שלוש שנים מעבר לזמן בניגוד להוראות – כי אתה מינית אותו, ושהוא צריך להפסיק את העבודה מיידית.

ארז קרייזלר: התחננתי שישאירו אותו עוד ½ שנה.

ארז קרייזלר: ב- 22 בדצמבר נחתם חוזה אתו עד 30.8.05.

ארז קרייזלר: חוסניה קרה במרץ.

ארז קרייזלר: הלבישו את זה אחד על השני עם העמותה יחד, ואני העדפתי אותו.

ארז קרייזלר: גורלי, יועץ משפטי.

ארז קרייזלר: הלכו לבית משפט.

ארז קרייזלר: ביקשו להפסיק את העבודה שלו במספר ועדות.

ארז קרייזלר: הוא עובד בוועדות מסוימות למעלה מ-10 שנים, אולי גם 17 שנה.

ארז קרייזלר: ביקשו, לפי הוראה של היועץ המשפטי לממשלה, במשרד הפנים שיועץ משפטי בוועדה לא יהיה יותר מ-7 שנים.

ארז קרייזלר: הולך הממונה ונותן הוראה לבצע את כל הדברים האלה בצורה מסודרת.

ארז קרייזלר: שתי ועדות אומרות לו – אתה מסיים את העבודה עוד מעט.

ארז קרייזלר: הוא עותר לבג"ץ.

ארז קרייזלר: את מי הוא קובע בתור משיבה?

ארז קרייזלר: ביקשו אותו ממבוא עמקים וסכנין- את מי הוא שם בתור משיבה?

ארז קרייזלר: את יושב ראש המועצה שישיב בתור משיבה על כך שמפטרים אותו מוועדה אחרת.

ארז קרייזלר: ואז הוא כותב למה הוא צריך להיות במבוא עמקים.

נאדיה חילו: זה פשוט לא יאומן, כאילו שאנחנו נמצאים בעולם שלישי.

אחמד טיבי: למה הדיון הזה הוא לא בשידור ישיר.

הרצל גדז': באמת חבל.

הרצל גדז': סעיף 8 – פרקליטות .

הרצל גדז': "מכאן עולה כי הוועדות המרחביות שפעלו להפסקת ההתקשרות עם העותרים הנותנים שירותים לוועדות אלה שנים ארוכות והרבה מעל לתקופות המנויות בחוזרים " 10 שנים מעל למותר.

הרצל גדז': ראש המועצה היה עושה משהו – על חיוב אישי, הדחה, פרסומים, אבל הקנוניה מותרת כי צריך שם יועץ משפטי, יושב ראש ועדה נאמן ומהנדס נאמן, כדי לסגור את הדברים, שלא ייחשפו הדברים.

הרצל גדז': פעלו לכאורה כדין - - שורה תחתונה- כשאני פועל על פי ההוראות של כולם נגד המערכת המסואבת שהשתלטה על המחוז הזה שנים רבות, יושב היועץ המשפטי בכתבה היזומה, שהוא מופיע בערוץ 1 עם העיתון, ולמה שאני עשיתי את חוסניה הדיח אותי הממונה.

הרצל גדז': יש פה מסמכים מנובמבר 2004 שאמרו לו שהוא מסיים את תפקידו.

הרצל גדז': כתבו שהוא בא לבית המשפט, שצריכים זמן להתארגנות לכתוב נהלים.

הרצל גדז': בית המשפט כתב ביום חמישי בפסק הדין: תפסיקו לעבוד עלינו, הוא מועסק יותר מדי זמן.

הרצל גדז': מה שאני רציתי לומר הוא שאני נפלתי פה למצב שבמצב רגיל לא הייתי צריך להיכנס אליו.

הרצל גדז': יצאתי להגנת המערכת השלטונית, האזרחית, ולי, האנשים שבשטח, התושבים, יותר חשובים לי מכל דבר אחר.

הרצל גדז': אני, למענם, אעשה הכל לפי חוק, ופעלתי רק על פי חוק.

הרצל גדז': אבל זה שאנשים מסוימים, מעכשיו ומעבר, מנסים להלביש כל מיני סיסמאות, ולנפח דברים – תראו את העובדות.

הרצל גדז': וזה קצה קצהו של מה שאני יכול להציג.

הרצל גדז': אני לא אתן פה דוגמאות איך במועצה ראש מועצה יכול לשבת בבנין בלתי חוקי, בלי היתר – המהנדס חתום על ההיתר, דרך אגב.

הרצל גדז': מה זה?

הרצל גדז': איך מבקר המדינה תוקע אותו על זה שהוא עושה מה שהוא עושה, ומקבל פרס, איך יושבים ו - - היטלי השבחה, איך נותנים היתרים למי שהיא אמנם חברה גדולה וטובה אך היא שייכת לעמותה של יושב הראש הקודם - - חברה' די, עזבו אותי בשקט.

הרצל גדז': אתם רוצים לנהל את המחוז, את המערכת?

הרצל גדז': קחו את זה.

הרצל גדז': אני מוכן עכשיו, עכשיו להתפטר מהתפקיד הזה, כי אני לא מוכן לדבר הזה.

הרצל גדז': רצח אופי, רצח משפחתי, פוגעים בי בבית יום יום בטלפונים.

ארז קרייזלר: אני לא נכנסתי לפרטים, ואני מבקש שתי הערות קצרות.

ארז קרייזלר: אם לא היו מכירים את האיש וההיסטוריה שלו – גם אני הייתי מתפתה אפילו להאמין.

ארז קרייזלר: הערה שניה – באותה תוכנית חלופית, ממונה על המחוז - -

קריאה: איזה מין דבר זה?

ארז קרייזלר: הוא התקיף אותי פה אישית.

קריאות: - -

גאלב מג'אדלה: אתה רוצה להעיר שתי הערות?

ראובן ריבלין: אני רוצה לשאול שאלה – אני באתי לפה חף מכל ידיעה.

ראובן ריבלין: האם אדוני הממונה –האם אדוני הממונה, ואחר כך אדוני, ראש המועצה, האם הנושא של תוכנית חוסניה שעליה דיברתם נוגעת לתכנון עתידי אפשרי של משגב?

הרצל גדז': של משגב – לא, אבל של היישוב עצמו.

ראובן ריבלין: אני מדבר על חוסניה.

ראובן ריבלין: יש שם - - שלית מאן דפליג שהבתים נבנו ללא אישור.

הרצל גדז': כולם ללא היתרים.

הרצל גדז': כי לא היה תכנון.

הרצל גדז': אתה קיבלת אישור מבית המשפט, ואני קורא פה את החלטת בית המשפט : "...

הרצל גדז': בנסיבות העניין, כאשר תוכנית מפורטת שיש בה כדי להכשיר עבודות בניה..." זאת אומרת, בית המשפט יודע ונותן צו עיכוב של ההריסה על מנת שוועדה מחוזית תבחן את האפשרות לאפשר תוכנית בניין ערים שתאשר בדרך זו או אחרת את כל המבנים או חלק מהם.

הרצל גדז': האם ההתנגדות או המאבק פה הוא מאבק קרקעי בין שתי ראשי רשויות ?

שי חרמש: לא.

ראובן ריבלין: לכן אני שואל.

ראובן ריבלין: אני לא מבין למה ההתעקשות.

ראובן ריבלין: אתה מצאת דרך הנדסית לאפשר מעבר - -

הרצל גזד': יושב פה מתכנן המחוז והוא יוכל להגיד במשפט אחד אם התכנון החדש הוא טוב יותר או פחות טוב, מבחינה תכנונית.

ראובן ריבלין: אני מבין את השלטון ואת טוהר השלטון.

ראובן ריבלין: האם יש פה גם אינטרסים – שיכולים להיות לגיטימיים, אני לא אומר – האם קריאת התגר ויציאת החוצץ עליך בצורה כזו בלתי מתפשרת – האם מדובר פה גם על דבר שהוא פרקטי?

ראובן ריבלין: זאת אומרת, חוסניה אנשים לא רוצים את המקום הזה – הרי אנשים לא רוצים להרוס בית כנסת או מסגד רק כדי להרוס.

ראובן ריבלין: יש איזשהו דבר.

ראובן ריבלין: שלטון החוק - -תסבירו לי מה המניע של הסכסוך.

ראובן ריבלין: אני רוצה להבין.

קריאה: - - -

ארז קרייזלר: למשרד השיכון יש חוות דעת כתובה נגד התוכנית החלופית, נקודה.

ארז קרייזלר: דבר שני – אני מבקש לראות את התב"ר, ולמה?

ארז קרייזלר: כי זה מעיד אלף עדויות על טיבו של האיש.

ארז קרייזלר: כי אני אגיד לך מה זה התב"ר הזה.

ארז קרייזלר: מועצה אזורית משגב פנתה למכללה של איכות השלטון לעשות תכנית של איכות שלטון במשגב.

ארז קרייזלר: מכללה שעושה תוכניות בחלק מהרשויות.

ארז קרייזלר: ואני גאה שהעברנו את כל העובדים שלנו סדנה של אתיקה שלטונית.

קריאות: - - -

ארז קרייזלר: זו שערוריה שכך זה מוצג.

ארז קרייזלר: בושה.

שלי יחימוביץ': יש כאן משהו מעניין על איכות השלטון.

שלי יחימוביץ': מה, מזמינים תוכנית לימודים שלהם ואז מקבלים את אות אביר השלטון?

שלי יחימוביץ': אני רוצה להבין את העניין הזה.

ארז קרייזלר: לא, זה היה לפני זה.

יורם מרציאנו: סליחה, אני אגן כאן על חברי הכנסת – אתה לא תקרא לחברת כנסת "שקרנית" אתה לא תדבר כך על חברת כנסת .

קריאה: - - "צדקנית".

שי חרמש: יש פה שאלה טכנית – זה יעזור לך ויחסוך לך חלק מהדיון - -

גאלב מג'אדלה: אני לא רוצה.

גאלב מג'אדלה: מי זה אמר על חברת כנסת "שקרנית"?

קריאות: - - -

שי חרמש: אפשר שאלה לסדר הדיון?

קריאות: - - -

שי חרמש: מה - - עניין אישי?

גאלב מג'אדלה: סליחה, נא לסגור את הדלת.

שי חרמש: יש לי שאלה משפטית.

גאלב מג'אדלה: אני לא מרשה לך לשאול אותה.

שי חרמש: זה יחסוך לך הרבה כאב ראש.

שי חרמש: שאלה טרומית.

גאלב מג'אדלה: לא רוצה.

שי חרמש: אתה יכול להקשיב לי – - -

גאלב מג'אדלה: לא, סליחה.

גאלב מג'אדלה: אדוני, תוציא אותו.

שי חרמש: נתראה בטלוויזיה .

גאלב מג'אדלה: לך תגיד מה שאתה רוצה.

גאלב מג'אדלה: עלי לא מאיימים.

שי חרמש: אתה לא מוכן לעשות דיון פתוח - -

גאלב מג'אדלה: - - -

שי חרמש: נתראה כבר בתקשורת.

גאלב מג'אדלה: איזה תקשורת?

גאלב מג'אדלה: איפה בכלל המצאת את העניין הזה.

גאלב מג'אדלה: זה בשבילך חשוב.

גאלב מג'אדלה: לי לא חשוב - - צא בחוץ כבר.

גאלב מג'אדלה: לא היה אתך פעם --

שי חרמש: - - -

גאלב מג'אדלה: להוציא אותו עכשיו, מייד.

גאלב מג'אדלה: אין פה חוצפנים.

גאלב מג'אדלה: פה מתנהל דיון מכובד.

שי חרמש: זה מכובד?

גאלב מג'אדלה: כן, זה מכובד.

גאלב מג'אדלה: (חבר הכנסת שי חרמש יוצא מן הישיבה) אדוני, מתכנן המחוז.

גאלב מג'אדלה: תאמר לנו את דעתך על התוכנית החלופית, ואם יש לך מה להעיר על הנושא הענייני – בבקשה.

אלכס ישורון: כבוד חברי הכנסת, יושב ראש ועדת הפנים של הכנסת.

אלכס ישורון: אני אדריכל ומתכנן ערים ומשמש היום בתפקיד מתכנן מחוז הצפון בוועדה המרכזית לתכנון ובניה – תפקיד של מתכנן המחוז 14 שנה, ובשירות המדינה – 16 שנה.

אלכס ישורון: ראשית, אני רוצה להגיד שהבעיה של בניה בלתי חוקית אצלנו היא בעיה מאד קשה.

אלכס ישורון: מכה של תכנון.

אלכס ישורון: אני יכול להגיד שב- 70% בוודאות, הוועדה המחוזית במחוז הצפון מטפלת בבניה לא חוקית.

אלכס ישורון: 70% מכל התוכניות אצלנו זה מתן פתרון תכנוני למה שצץ בשטח.

אלכס ישורון: אנחנו צוחקים ואומרים שאנחנו ועדה לבניה ולתכנון.

אלכס ישורון: חוץ מזה, המכה הזו של בניה לא חוקית מעכבת גם העברת תוכניות.

אלכס ישורון: לקח לנו זמן רב - -

גאלב מג'אדלה: אדני המתכנן – אני דנתי בנושא סכסוך בניה כאן, במשך 8 ישיבות.

גאלב מג'אדלה: אתה השתתפת ב- 2.

גאלב מג'אדלה: תאמר לנו: התוכנית החלופית שהצעתם היא ראויה, טובה, או לא?

אלכס ישורון: תוכנית חוסניה לא שונה מאלף תוכניות אחרות.

אלכס ישורון: התוכנית כן נותנת לגיטימציה לבניה בלתי חוקית כמו אלף תוכניות אחרות.

אלכס ישורון: מבחינה טכנית, תכנונית הנדסית – היא סבירה.

גאלב מג'אדלה: התוכנית האלטרנטיבית החלופית שהצעתם - -

אלכס ישורון: עוד פעם – אני אומר שהיא סבירה, לא שונה מאלף תוכניות שמאושרות על ידי ועדה מחוזית.

אלכס ישורון: אם זה הליך תקין לתת כל הזמן לגיטימציה – זה לא ענייני.

אלכס ישורון: מבחינה הנדסית, אפילו הקמת יישוב וכל האחוזים ותוכנית מתאר, זה לגיטימציה של למעלה מ- 40 בתים.

עמוס ג'ינו: אני אדריכל ומתכנן ערים כבר 25 שנה, ואני עורך התוכנית.

עמוס ג'ינו: רוב העיסוקים שלי ב- 10 השנים האחרונות הם תכנון במגזר הערבי.

עמוס ג'ינו: יש פה הרבה ראשי רשויות שמכירים אותי ויודעים מה היכולות שלי ומכירים את היושרה המקצועית שעל פיה אני עובד.

עמוס ג'ינו: התבקשתי לתוכנית הזו אחרי שהיא היתה כבר בדיון להפקדה.

עמוס ג'ינו: ואז, עוד לפני שהתוכנית של משגב קיבלה תוקף, נאמר לנו עוד על ידי הממונה על המחוז הקודם: אל תפריעו לתוכנית.

עמוס ג'ינו: התוכנית שלכם תידון אחרי שהתוכנית תקבל תוקף, כי במצב הקיים היום - וכשיש תוכנית קיימת יותר קל להעביר את התוכנית שלכם.

עמוס ג'ינו: אז עמדנו בצד וחיכינו.

עמוס ג'ינו: ואז התחילו להגיע צווים.

עמוס ג'ינו: אז מהר פעלנו בכדי להביא את התוכנית לדיון, ואכן התוכנית הגיעה לדיון.

עמוס ג'ינו: את כל הטיעונים התכנוניים שהיו להם הם נתנו בדיון, לוועדה המקומית.

עמוס ג'ינו: הוועדה המחוזית עשתה דבר שהוא - -

ראובן ריבלין: הוועדה המקומית המליצה על התוכנית ?

עמוס ג'ינו: לא.

עמוס ג'ינו: הוועדה המחוזית מינתה מומחה מטעמה שהוא מהנדס תחבורה ויועץ כבישים מאד ותיק, ועתיר ניסיון.

עמוס ג'ינו: הוא הוציא דו"ח מפורט שכתב בפירוש שהתוואי שאנחנו מציעים בתוכנית שאני מציע הוא תוואי סביר, אבל אם רוצים לעשות פשרה בין שתי התוכניות ניתן להשאיר את התוואי האופקי שלי, עם חתך האורך של התוכנית שלהם.

עמוס ג'ינו: יש לנו גם חוות דעת לעלויות שהעלות כפי שאנחנו מציעים לא רק שהיא משתווה אלא אולי אפילו גם פחותה מזו שהמועצה מציעה.

גאלב מג'אדלה: העלות הכספית

עמוס ג'ינו: העלות הכספית של ביצוע הדרך.

עמוס ג'ינו: דבר נוסף, אחרון וחשוב: כשבדקנו את תוכנית המתאר התקפה שהוועדה המקומית הגישה, מצאנו בה ליקויים שממוטטים את הבסיס החוקי שעליו היא עומדת .

גאלב מג'אדלה: מה למשל?

עמוס ג'ינו: טבלאות איזון.

עמוס ג'ינו: נעשו שם טבלאות איזון – נלקחו קרקעות בטווח של 3 ק"מ על תוכנית אפקטיבית בסך הכל של 50 מטר לאורך - - מטר וחצי.

עמוס ג'ינו: זאת אומרת שאנשים בעלי קרקעות פרטיות נאלצו על חלק - - היום בעצם יבנו את הכביש מחוסניה עד כרמיאל.

עמוס ג'ינו: מה שאנחנו בסך הכל אומרים – אני יודע ואני עסקתי בהמון תוכניות – ביניהן סכנין, ערבה, דיר חנא, כפר כנא – תוכניות שתכליתן היתה להשוות פערים, לעשות צדק היסטורי עם החסכים התכנוניים שהיו במגזר הערבי.

עמוס ג'ינו: זה התחיל ב- 95 וזה נמשך עד היום.

עמוס ג'ינו: כל הנושא שהמדינה לא ערוכה לאכוף עשרות אלפי צווי הריסה במגזר הערבי, והמסקנה שהגיעו אליה כבר מזמן זה לאפשר, עם תוכניות מתאר, לגיטימציה, כי במצב הקיים היום אי אפשר להרוס – כי לא ערוכים לזה.

עמוס ג'ינו: הוועדות המקומיות לא יכולות לתת היתרים כי תוכניות המתאר לא מאפשרות את זה, או שאין תוכניות מתאר.

עמוס ג'ינו: הקופות הציבוריות מתרוקנות - אי אפשר לגבות היטלים ואי אפשר לגבות ארנונה מבתים קיימים.

עמוס ג'ינו: נוצר מצב שכולם מפסידים.

גאלב מג'אדלה: נשמע את המציעים את ההצעה לסדר

חנא סוייד: אני שמעתי את שר הפנים בשבוע שעבר מדבר בכנסת והוא אמר שעל פי הנתונים שבידו יש במחוז הצפון 800 צווי הריסה שיפוטיים חלוטים, שאפשר לבצע אותם.

חנא סוייד: לא ראיתי שום מקרה אחר שאנשים הזדעקו ודווקא רצו לעשות מהומה ציבורית על כך שהממונה על המחוז חייב לבצע את צו ההריסה.

חנא סוייד: זה אומר דבר פשוט|: שהעמידה על כך שצו הריסה אחד או שניים מתוך 800 – זה אומר שהמניע הוא לא אובייקטיבי.

חנא סוייד: זה הוכחה שמדובר בעוד 800 צווים כאלה, חלוטים.

חנא סוייד: עניין אותי במיוחד מה שהתנועה לאיכות השלטון כתבה שכאילו ההתנהלות של הממונה על המחוז – שדרך אגב, אינני מכיר אותו, רק שמעתי עליו – שההתנהלות שלו בעניין הזה עלולה ללבות בעיות בין יהודים וערבים, ודווקא לפי הלך הרוחות כאן - עולם לא ראיתי כל כך הזדהות בין יהודים וערבים כמו שאני רואה היום.

חנא סוייד: פה מדובר על ממונה שהוא חדש במחוז, יחסית, ואני רואה כאן את ציבור כל ראשי הרשויות – יש כאן נציגות של כל האוכלוסייה הרבית בצפון.

חנא סוייד: לכן אני מאד מתפלא על כך שמסתמכים על חוסר ידע לגבי מה שקורה במחוז הצפון.

חנא סוייד: אני חושב שהממונה על המחוז הוא דווקא הדבק שמחבר בין יהודים וערבים בצפון.

חנא סוייד: לכן חשוב מאד לשלול את כל הטענה הזו.

חנא סוייד: לגופו של עניין – אני מכיר את המקום אישית, כמובן.

חנא סוייד: ביקרתי בו מספר פעמים.

חנא סוייד: אני ליוויי את הכפר לכל אורך הדרך מאז ההכרה בו בשנת 95 עד היום.

חנא סוייד: אפשר לחשוב שזה יישוב שהתחילו לבנות אותו אתמול שלשןם.

חנא סוייד: זה יישוב שקיים עשרות שנים- 50, 60 אולי 100 שנים, ויש שם עובדות בשטח.

חנא סוייד: ורוצים ש- 10 שנים לאחר ההכרה לעשות תכנית מתאר.

ראובן ריבלין: כמה תושבים יש שם?

חנא סוייד: 600 בערך.

חנא סוייד: אבל זה כפר שמתוכנן באופן ליניארי, מתכננים אותו וברור שאנשים שבנו ללא תוכנית מתאר לא יכולים לבנות לפי הנורמות, לפי הכללים המודרניים של התכנון.

חנא סוייד: ברור שמדובר בתכנון שנותן לגיטימציה, הכשרה למה שקיים, כי אם רוצים לתכנן לפי התיאוריות המודרניות של התיכנון, צריך למחוק את כל היישוב, ולבנות אותו מחדש, אבל אף אחד לא חושב על זה.

קריאה: יש לי הערה: כל היישובים הערביים - -

גאלב מג'אדלה: סליחה, סליחה.

חנא סוייד: ובמיוחד היישוב הזה, חוסניה, ובמיוחד יישובים שהוכרו רק לפני 10 שנים.

חנא סוייד: ואני רוצה לציין שהבעיות של חוסניה דומות לבעיות של ערב אל נעים ועוד יישובים אחרים במסגרת המועצה האזורית משגב.

חנא סוייד: אני מציין לחיוב דברים שמשגב עשו, אבל אני משווה עם יישובים אחרים שהוכרו באותה תקופה במחוזות אחרים – כמו ערב אל חאוולאד, וראס אל עין – שם כבר עברו את כל השלבים האלה.

חנא סוייד: אנחנו עדיין מדברים על יישוב שהוכר לפני 10-1 שנים ושום דבר לא נעשה ביישוב הזה.

חנא סוייד: זאת אומרת – המטלה על המועצה האזורית היא לא רק לבוא ולבקש ולעמוד על כך שיהרסו בתים.

חנא סוייד: אני הייתי מצפה מהמועצה האזורית משגב שתסלול דרכים שם, שתעביר שם רשת לאספקת מים, לפתרון של שירותים, כי אנשים שם חיים כמו פליטים.

חנא סוייד: מה אתם חושבים, על איזה ציבור אנחנו מדברים שם?

חנא סוייד: אנשים חיים בקושי, כי אין להם שום ברירה אחרת בחיים.

חנא סוייד: ועל זה רוצים להכביד עליהם, בכל מיני דרכים?

חנא סוייד: לענין התכנוני המשפטי – הרי כלל בבתי המשפט בישראל, אם יש פתח לתת לגיטימציה לבית, לתת פתרון תכנוני - אז לא להרוס את הבית.

חנא סוייד: לתת פתח לתכנון.

חנא סוייד: ועומד כאן מתכנן המחוז ומתכנן עירוני ידוע ואומרים שתכנונית זה אפשרי, אז אני לא מבין למה.

חנא סוייד: למה כל כך להדגיש, כל כך ללכלך אפילו ?

חנא סוייד: אז זה בפן המשפטי.

חנא סוייד: בית המשפט לא שש להרוס אם יש פתרונות תכנוניים.

חנא סוייד: ואם אנשי המקצוע באים ואומרים שיש פתרון תכנוני – למה להרוס?

חנא סוייד: ועדה מקצועית ישבה במקום היא אומר: יש אלטרנטיבה תכנונית.

חנא סוייד: אני גם, כמתכנן, אומר- אני חותם על זה שיש פתרון הרבה יותר טוב מהפתרון שנעשה במסגרת תוכנית מתאר.

חנא סוייד: תוכנית מתאר היא תוכנית לכל היישוב.

חנא סוייד: תוכנית מפורטת לוקחת חלק קטן ונכנסת בפינצטה.

חנא סוייד: ובפינצטה הזו מצאו שיש פתרון שהוא יותר כלכלי, יותר תכנוני.

גאלב מג'אדלה: עם עלות כלכלית פחותה

חנא סוייד: כן.

חנא סוייד: חסכוני יותר, כלכלי יותר, וטוב יותר כי הוא פותר את הבעיה הזו.

חנא סוייד: אז אם יש לנו את כל האלמנטים: גם המשפטי, גם התכנוני, גם הכלכלי וגם האנושי – שגם את זה צריך לזכור, אז על מה ההמולה?

ואסל טאהא: אני לא רוצה לחזור על הדברים.

ואסל טאהא: הסוגיה של חוסניה – שמענו את הסקירה של הממונה וגם שמענו את ראש המועצה.

ואסל טאהא: הסלקטיביות בהריסת בתים, והבחירה הזו שאת המסגד – כן להרוס , ו-10 בתים אחרים באותו יישוב – לא להרוס, זו מדיניות שרק תוביל לסכסוך פנימי, גם בתוך חוסניה.

ואסל טאהא: אני מבקש מראש המועצה לנטוש את המדיניות הזו.

ואסל טאהא: זה לא יעבור, זה לא יעבור שם.

ואסל טאהא: בי"ת – לגבי התכנון.

ואסל טאהא: כשהממונה על המחוז, גם מתכנן התוכנית אומרים שזו התוכנית וזו אלטרנטיבה מקובלת, סבירה, לא הורסים – והוא אומר להרוס.

ואסל טאהא: מה זאת אומרת?

ואסל טאהא: יש הרבה, 800 צווי הריסה בצפון?

ואסל טאהא: יש אפילו יותר, היום.

ואסל טאהא: חלוטים.

ואסל טאהא: הוא דיבר על חמת גדר, על הקומה השלישית שלו – למה לו מותר לבנות בלי רישיון, ולגבי מסגד – הוא עומד על זה שייהרס?

ואסל טאהא: זו שאלה חשובה ואנחנו רוצים תשובות עליה.

ואסל טאהא: אני לא באותו קו פוליטי של הרצל גדז'.

קריאה: אין לו קו פוליטי.

קריאה: הוא עובד מדינה.

הרצל גדז': אני גם לא חבר מרכז ליכוד, כמו שאמרו.

ואסל טאהא: היו חששות בצפון כשהוא מונה.

ואסל טאהא: היו חששות שהוא יבצע מדיניות קשה, עקשנית, אנטי ערבית, אז עקבנו אחריו .

ואסל טאהא: אני, אישית, עקבתי אחרי הרבה החלטות למשל – בעיר מג'דל כרום, דיר אל אסאד.

ואסל טאהא: שם אין תוכנית מתאר, ולא רוצים לאשר עוד תוכניות מפורטות לאשר תוכניות של מצוקת דיור.

ואסל טאהא: הוא עמד על זה שיאשרו תוכניות מפורטות על מנת לתת תשובות, מענה למצוקת הדיור בעיר.

ואסל טאהא: אם אתם כבר לא מזיזים את תוכנית המתאר, אז נחליט, הוא העביר 8 תוכניות מפורטות על מנת לתת מענה.

קריאה: בתי קברות.

ואסל טאהא: נגיע גם לזה.

ואסל טאהא: ראש המועצה התנגד.

ואסל טאהא: מאז שנכנס הרצל גדז'- את האמת צריך להגיד- אני, אישית, מרגיש שיש מגמה רצינית ואמיתית לשוויוניות במחוז.

קריאה: גם אין שחיתות.

קריאה: מכבדים אותו החברים.

ואסל טאהא: אני גם הייתי חבר בוועדה המקומית מבוא העמקים, ואת היועץ המשפטי אני מכיר.

ואסל טאהא: הוא יועץ משפטי של כמה ועדות.

ואסל טאהא: הוא מקבל מכל ועדה כמעט 700 אלף שקל.

ואסל טאהא: שיקבל ועדה אחת וייתן לאחרים שיעבדו.

ואסל טאהא: מה קרה?

ואסל טאהא: לכן רציתי לומר שגם בתקופה הזו , אני, אישית, מרגיש שהמדיניות שמנהל הרצל גדז/ במחוז היא שוויונית, היא נכונה, היא בדרך הנכונה, ואני מקווה שזה ימשיך, על מנת שיהיה שוויון.

מוטי דותן: אני ראש המועצה האזורית גליל תחתון, ואני גם חבר בוועדה המחוזית.

מוטי דותן: אני קודם כל מודה ליושב ראש על כינוס הוועדה.

מוטי דותן: אני הייתי אחד מאלו שפנה אליו אחרי ההשתלחות באמצעי התקשורת כנגד הממונה.

מוטי דותן: קודם כל, אני לא חשוד כאוהב ערבים.

מוטי דותן: נתחיל מזה.

אחמד טיבי: לכל מחלה יש טיפול.

מוטי דותן: יש אלפי מקרים של בניה בלתי חוקית – צריך להגיד את האמת – בגליל.

מוטי דותן: הסיבה העיקרית היא תוכניות מתאר שתקועות 18 שנים.

מוטי דותן: אני לא מכיר את הממונה קודם.

מוטי דותן: הכרתי אותו כשהוא הגיע למקום.

מוטי דותן: אחד היעדים שהוא שם לעצמו יחד עם מתכנן המחוז – לקחת את כל התוכניות התקועות ולטפל בהן.

מוטי דותן: הרי אי אפשר להגיד שהערבים משתלטים עלינו, בונים בלי היתרים, בונים בניה בלתי חוקית, ואנחנו עושים הכל לא לאשר להם את תוכניות המתאר.

מוטי דותן: זה לא יכול לעבוד כך.

מוטי דותן: לעצם העניין של חוסניה – כחבר ועדה, גם אני סיירתי שם.

מוטי דותן: אני לא מבין את המהומה.

מוטי דותן: יש חתיכת כביש, להזיז אותו 2 מטר, התעקשות בגלל אגו של משרד השיכון.

מוטי דותן: מראים להם: רבותיי, למה להרוס בתים.

מוטי דותן: על מסגד אני כבר לא מדבר.

מוטי דותן: מי המטורף שיילך להרוס מסגד?

מוטי דותן: המחוז שלנו הוא הכי מורכב, הכי בעייתי במדינת ישראל.

מוטי דותן: אני מצדיע לממונה שקיבל את ההחלטה לא להפעיל שם צווי הריסה.

מוטי דותן: כל הגליל היה בוער, וכל פוליטיקאי היה לו מה להגיד בתקשורת.

ראובן ריבלין: עם זה לא מפחידים.

ראובן ריבלין: צריך לממש את שלטון החוק.

ראובן ריבלין: מה ש - - אם אפשר לעשות את זה חוקי, אם אפשר - -

מוטי דותן: עם כל הכבוד לשלטון החוק , אם הולכים להבעיר חלק גדול ממדינת ישראל, צריך להגיד לחוק: אתם טועים.

מוטי דותן: במקרה הזה זה בכלל לא רלבנטי .

מוטי דותן: החוק נותן אפשרות – אני חושב שצריך להמשיך עם הקו הזה, ולעשות להם כבר את הכביש המסכן הזה.

גאלב מג'אדלה: משרד הפנים – למה שלטון החוק חזק רק על האזרח?

גאלב מג'אדלה: למה הוא לא הכניס אף פעם ראש מועצה או ראש עיר לבית סוהר?

גאלב מג'אדלה: למה שלטון החוק לא מכניס ממונה על מחוז שתוקע תוכנית 17שנה לבית הסוהר?

גאלב מג'אדלה: למה לא הכניסו לבית סוהר מתכנן מחוזי?

גאלב מג'אדלה: למה רק האזרח צריך לשלם 20 אלף שקל על זה שהוא בנה בניה בלתי חוקית על ½ דונם שלו, שאין עליו לא הפקעה לא שייך לדרך, כשר למהדרין, והוא לא יכול לבנות כי אין לו תוכנית מתאר.

גאלב מג'אדלה: למה?

ראובן ריבלין: בשלטון חוק אמיתי, כולם שווים, ואסור שיהיה אחד לא שווה לשני.

ראובן ריבלין: אין "יחד עם זה", ואין סייגים.

דב חנין: אני קודם כל רוצה לברך אותך על הדיון הזה כי עצם הנוכחות של האנשים שנמצאים כאן ואפילו המטען הרגשי שקיים כאן מראה שחשוב היה לקיים את הדיון הזה בוועדה של הכנסת, ולברר את העניין הזה בצורה רצינית.

דב חנין: אני רוצה ברשותך, כמה הערות בצורה מאד קצרה.

דב חנין: אני לא אכנס לפרטים של המקרה המסוים הזה.

דב חנין: אני רוצה לדבר ברמה היותר עקרונית: יש במחוז הצפון בעיה רוחבית שצריך להתחיל להתייחס אליה.

דב חנין: אני שומע בתדהמה את עמיתי, יושב ראש המועצה האזורית משגב, למרות שאני מכיר אותו ויודע שהוא אדם מאד מסור לתפקידו.

דב חנין: הוא עדיין לא הפנים את העובדה שהוא יושב במועצה אזורית שיש לה שטחים עצומים, ובתוכה נמצאים יישובים ערביים שנמצאים ברמת חיים, רמת תפקוד, רמת תכנון אחרת לגמרי.

דב חנין: סביבו נמצאים יישובים ערביים שיש בהם מצוקת קרקע קיצונית.

דב חנין: יישובים שלא שייכים למועצה שלו.

דב חנין: הוא בעצם מחזיק בשטחים האלה כנאמן הציבור, נאמן של כולנו.

דב חנין: לא רק בשביל התושבים שנמצאים במשגב, כך אני מבין.

דב חנין: והוא צריך להתנהג כנאמן של כולנו למען כלל האינטרס הציבורי כי מופקד בידיו הרכוש הכי יקר שיש במדינת ישראל היום, וזה קרקע.

דב חנין: במקום זה ההרגשה שלי, וזו הרגשה מאד קשה – היא, שכל הפעולה נעשית מתוך זווית אד צרה של אינטרסים מאד צרים של חלק מתושבי המועצה האזורית משגב, כאשר חלק הדברים לא נלקחים בחשבון.

דב חנין: אני לא רוצה להגיד דבר כזה באוויר.

דב חנין: אני מסתכל כאן על מכתבו של עורך הדין מרקו.

דב חנין: מדברים פה על עבירות בניה, ואני קורא במכתבו על 100 עבירות בניה בלתי חוקית שנעשות במועצה האזורית משגב -של חדרי אירוח שמוקמים, יחידות אירוח.

דב חנין: אם באמת המועצה האזורית כל כך נחושה להילחם נגד עבירות בניה, אז שיתכבד ויתחיל במקומות שהם לא מסגד או בית מגורים, אלא יחידות אירוח, תוספות זה דברים שהם לא חיוניים, אנשים לא מתגוררים בהם.

דב חנין: בזה אפשר להתחיל, אם באמת רוצים להתחיל בצורה עניינית.

דב חנין: אני, לקראת הדיון הזה, שוחחתי עם אנשים שונים – יהודים וערבים –במחוז הצפון.

דב חנין: גם אני לא מכיר אותך, אדוני, הממונה על המחוז.

דב חנין: זו פעם ראשונה שאנחנו נפגשים.

דב חנין: אני קיבלתי דברי הערכה שאני חייב לומר שכבר מזמן לא שמעתי על עובד מדינה באיזשהו תפקיד ממגוון כזה גדול של אנשים.

דב חנין: לכן אני רוצה בשם כל אותם אנשים אתם ביררתי אתם על מה מדובר- לחזק את ידיך, לחזק את הגישה שלך ואת הדרך שאתה הולך בה.

דב חנין: אני יודע שאלה בוודאי רגעים לא קלים, אבל אתה יודע שיש ציבור גדול מאד באזור שלך שמאד מעריך את המעשים שלך.

שאוקי חטיב: רבותיי, אני כאן בשני כובעים: כובע אחד, כחבר הוועדה המחוזית הרבה שנים, ובכובע של ועד ראשי הרשויות הערביות שנמצאים פה.

שאוקי חטיב: אני ליוויתי את התוכנית של חוסניה מתחילת דרכה, לא מהיום, והאמת, המועצה האזורית משגב כולל הוועדה, ניצלה את כל הבמות שהיו לה בהתאם לחוק, להתנגד לתוכנית הזו, אם זה בוועדה לשמיעת התנגדויות, ואם זה במליאה ואם זה לפי 11ד'- כל מה שהוא מותר ומה שמאפשר לה, היא ניצלה כל הזדמנות להתנגד.

קריאה: למה?

שאוקי חטיב: לא משנה.

שאוקי חטיב: זה לא מהיום.

שאוקי חטיב: אבל אחרי שנכשלו כל המאמצים, בניגוד לדעתה, להציף את זה תקשורתית בנוסף לכל זווית משפטית, בכדי לתקוף את הסוגיה הזו ולטעון ישירות נגד הממונה זה ניצול ציני.

שאוקי חטיב: המשפט הזה, שציטט חנא סוויד – של ליבוי יצרים.

שאוקי חטיב: אני וארז קרייזלר מכירים לא מהיום.

שאוקי חטיב: אני מכיר אותו עוד כשהיה פקיד במשרד הפנים, קצין תקציבים במחוז הצפון.

שאוקי חטיב: הוא היה שם.

שאוקי חטיב: ויש לי שיחות אתו, יש לי דיבורים אתו, וניצלתי את ההזדמנות, ופניתי לכל חבריי והקולגות שלי והמועצות האזוריות, את המשפט הזה – ארז אמר לי אותו – שצעדיו של הרצל הובילו לכך וכך.

שאוקי חטיב: אז הוא הכתיב את זה לאגודה שאני מאד מכבד, אבל זו אגודה שמוציאה להוציא לפועל בשמה דברים של מישהו שרוצה לנגח פקיד ממשלתי.

שאוקי חטיב: זה מאד סימן ציני וסימן עם דגל אדום לאגודה או לגוף הזה.

שאוקי חטיב: אחרי שראיתי את הכתבה בתקשורת אני חייב לומר לכם שזה בלתי אפשרי – ואני חייב לומר לכם שאם המתנגד היה ראש רשות ערבי, ולא ראש מועצה אזורית, העניין לא היה מתנפח לממדים האלה.

שאוקי חטיב: אני את הרצל גדז' לא הכרתי.

שאוקי חטיב: ותבינו מי האיש הזה.

שאוקי חטיב: כשמינו אותו לממונה על המחוז, אני התוודיתי – היו לחצים כבדים לצאת בקמפיין נגד הרצל.

שאוקי חטיב: אמרתי – רבותיי, אנחנו לא יוצאים נגד פקיד.

שאוקי חטיב: גם אנחנו יודעים לשמור ולכבד היררכיות שלטוניות.

שאוקי חטיב: המפגש הראשון שהיה לי עם הרצל היה במליאת הוועדה המחוזית, ועל השולחן של מליאת הוועדה המחוזית היתה תוכנית של רומני –הייב.

שאוקי חטיב: 34 יישובים – החלטת הממשלה רבין.

שאוקי חטיב: אתם זוכרים?

שאוקי חטיב: והתוכנית הובאה לשולחן אחרי 14 שנה מאז שהיא התחילה.

שאוקי חטיב: קמה נציגת משרד הבריאות, ומה היא מבקשת?

שאוקי חטיב: שיש באר מים וצריך להתרחק ממנה 300 מ'.

שאוקי חטיב: אז שואל אותה הרצל, ושואל את המתכנן של המחוז: מה זה אומר?

שאוקי חטיב: והיא אומרת: חיסול התוכנית.

שאוקי חטיב: אז הוא אומר לה: אחרי 14 שנה, היום אתם מבקשים להזיז את הבתים, ולצמצם את התוכנית?

שאוקי חטיב: זה היה המפגש הראשון וראיתי שהאיש הוא ענייני.

שאוקי חטיב: אי לכך הייתי פונה לארז קרייזלר, כפי שפניתי אליו, בארבע עיניים- טובת האזור וטובת הגליל ששנינו נמצא את הדרך, ראשי המועצות האזוריות כולל המנהיגות היהודית ערבית, לשיתוף פעולה של אמת, ולא ניגוח ומציאת דרך ללבות את היצרים.

שאוקי חטיב: זה מסגד ושני בתים שבאמת אתה לוחץ להרוס אותם.

שאוקי חטיב: קראתי את כל חוות הדעת.

שאוקי חטיב: אני לא צריך להיכנס לחוות הדעת של היועץ המשפטי – אני פניתי אליו.

שאוקי חטיב: לא יכול להיות שהוא ידבר על בניה בלתי חוקית ובלי היתר מבלי לבדוק את המניעים של הבניה הזו.

שאוקי חטיב: אני הייתי פונה אליך, אדוני היושב אני פניתי ליועץ המשפטי.

שאוקי חטיב: ביקשתי לקיים דיון מקצועי אתו שיבין את סוגיית הבניה ולמה הערבים בנו ללא היתר.

שאוקי חטיב: מה שהוא שהובא לשולחן הזה יכול להוות case study רציני לכל הבניה ללא היתר במגזר הערבי.

שאוקי חטיב: מילה אחת להרצל גדז' – אתה יכול להמשיך את תפקידך, אתה עושה את תפקידך נאמנה, ואני יודע שהחרב הזו יכולה להתהפך, אבל מהניסיון אתו – האיש ענייני לעומק, ויש לו ראיה חברתית רצינית לכלל האוכלוסייה בצפון.

אחמד טיבי: אדוני היושב ראש, האמת היא שאחרי הצגת התכלית של הממונה על המחוז לא צריך הגנה.

אחמד טיבי: הוא הציג את זה בצורה עניינית, מקצועית וגם נרגשת, עם הרבה אותנטיות.

אחמד טיבי: חבל שהישיבה הזו לא משודרת בשידור ישיר בערוץ הכנסת השתתפתי בהרבה ישיבות.

אחמד טיבי: זו אחת הישיבות החשובות של ועדת הפנים.

אחמד טיבי: נאמרו פה דברים חסרי תקדים, גם בחמורתם וגם בחשיבותם, במיוחד כאשר נושא תפקיד בכיר שלטוני ביצועי אומר את הדברים.

אחמד טיבי: למען גילוי נאות – אני לא אוהב את הרצל גדז'.

אחמד טיבי: אני אישית – נגדו.

אחמד טיבי: למה?| אני ניסיתי אותו במרשם האוכלוסין.

אחמד טיבי: כל בקשה שלי הוא היה פוסל.

אחמד טיבי: היתה הוראה , אמרו לי– כל בקשה שלי לפסול על הסף.

אחמד טיבי: פעם אושרה לי בקשה?

אחמד טיבי: ננזפה הפקידה.

אחמד טיבי: ולכן, דווקא בגלל שהוא איש ימין, - - לשעבר, ברמה האישית – כל הנתונים האלה מובילים אותי להיות נגדו.

אחמד טיבי: אבל אני בעדו.

אחמד טיבי: עולה לי בדם ליבי להיות בעדך, בגלל מה שאתה עושה.

אחמד טיבי: אני אגלה עוד גילוי נאות.

אחמד טיבי: כאשר הוא נכנס לתפקידו פנו אלי להשתתף בקמפיין נגד המינוי שלו.

אחמד טיבי: כמוך, שאוקי.

אחמד טיבי: כמעט התפתתי, בגלל הנתונים האלה.

אחמד טיבי: מתברר שיש שיקולים עניינים לאנשים כמוהו.

אחמד טיבי: אי אפשר שאדם כזה עם השקפת עולם ימנית – הוא איש ימין, אי אפשר שהוא יצליח לגייס את כל ראשי הרשויות הערביות האלה, לבוא לכאן לתמוך בו אבל גם ליצור מודוס ויונדי בין יהודים וערבים, בעלי תפקידים, בצפון, כך סתם.

אחמד טיבי: יש סיבה –והסיבה היא שהוא מתנהל באופן רגיש, קשוב לצרכים של האנשים שהם ת"פ שלו.

אחמד טיבי: מה אתה עושה, מכובדי, מר קרייזלר?

אחמד טיבי: אתה מזכיר לי את העשיר המתנכר.

אחמד טיבי: יש לו חצר אחורית, שם גר אביון.

אחמד טיבי: מדי פעם אתה אומר לו בוקר טוב, זורק לו פרוסה, ולפעמים אתה הורס לו את הכוך שלו, את מה שנשאר לו.

אחמד טיבי: זה נראה רע.

אחמד טיבי: ההופעה שלך פה היתה כשלון מוחלט, פגומה, מביכה.

אחמד טיבי: חבל שבאת.

אחמד טיבי: דבר שני – על מה כל המהומה שלך והמלחמה?

אחמד טיבי: איזה מאבק?

אחמד טיבי: עם כל האמצעים והכוח, יש לך השפעה במדינה הזו, אתה עומד בצומת רגישה, ויש לך קשרים.

אחמד טיבי: צריך לבוא לקראת השכן מהחצר האחורית.

אחמד טיבי: עד שבא מישהו שעשה מה שאנחנו מחכים שנים – לזרז תוכניות מתאר, אחד שמקשיב ויודע שלהרוס מסגד זה מסכן יחסי יהודים-ערבים, או, על פי השקפת עולמך – צריך לעשות מהיישוב הזה מגרש כדורגל, כי הבניה במקור היא בלתי ליגלית.

אחמד טיבי: מכשירים מצב קיים תוך רגישות – הן לחוק והן לאינטרס הציבורי.

אחמד טיבי: אני פונה אליך, ואני מקווה שהוועדה כאן תפנה למר קרייזלר, לרדת מהעץ, לשים את האגו בצד, להפסיק את הונדטה האישית נגד הרצל גדז'.

אחמד טיבי: יש ונדטה אישית, זה קמפיין.

אחמד טיבי: אתם רוצים את ראשו של האיש.

אחמד טיבי: וגם נגד חוסניה, נגד המסגד, נגד התושבים.

אחמד טיבי: ולכן, אדוני היושב ראש, רבותיי חברי הכנסת – גם בשמי וגם בשם חברים שדיברו לפניי, ואלה שידברו אחריי – מתגלה פה אדם שלא הולך לפי הפוליטיקלי קורקט הישראלי של ה- main stream.

אחמד טיבי: יש בכנסת מקביל להרצל גדז'.

אחמד טיבי: הוא איש ימין.

אחמד טיבי: תהום פוליטית פעורה בינינו, אבל תמיד הערבים – אם הוא יהיה מועמד לתפקיד נשיא המדינה, אני לא אומר, רובי, מה שמו.

אחמד טיבי: תמשיך תמשיך כך הרצל, ותדע לך שאין דבר יותר ענייני מאשר שאני, עם כל המשקע האישי נגדך – תומך בך.

שלי יחימוביץ': חברי, דב חנין, אמר שהוא רוצה להסתכל על העניין מההיבטים העקרוניים ולא הפרסונליים.

שלי יחימוביץ': אני חושבת שבמקרה הספציפי הזה הפרסונה – זה ממש התחיל כדיון פרסונלי, הובילה אותנו לאחד הדיונים העקרוניים החשובים ביותר ששמעתי.

שלי יחימוביץ': מגיע אדם, ואני לא אשתמש במילים "רגישות", "חמלה", וכן הלאה- אני לא אוהבת את המילים האלה – והוא עיוור.

שלי יחימוביץ': הוא עיוור צבעים.

שלי יחימוביץ': הוא לא מבין מימינו ומשמאלו.

שלי יחימוביץ': הוא הולך לפי התלם.

שלי יחימוביץ': מבחינתו, 100 יחידות נופש לאירוח כפרי שנבנו שלא כחוק, חמת גדר ובניין המועצה ושני הבתים בחוסניה – זה היינו הך.

שלי יחימוביץ': זה אדם שלא רואה הבדל, ומגיע בלי דעות קדומות.

שלי יחימוביץ': משום מה, יש חיות מוזרות כאלה.

שלי יחימוביץ': והוא נלחם בשחיתות – אגב, לכל אורך הקריירה שלו.

שלי יחימוביץ': הוא לוחם בשחיתות.

שלי יחימוביץ': הוא רואה בעל תפקיד שזמנו עבר על פי החוק והוא אומר לו ללכת הביתה.

שלי יחימוביץ': הוא רואה חשב שלוקח הלוואה שלא כדין – והוא אומר לו ללכת הביתה.

שלי יחימוביץ': הפלא ופלא.

שלי יחימוביץ': קורה כאן משהו שאנחנו פשוט לא רגילים אליו.

שלי יחימוביץ': מגיע אדם שהוא גם לוחם צדק וגם, איכשהו, לא מצליח להבדיל בין יהודים לבין ערבים, בכל מה שקשור בתוכניות מתאר ובניה.

שלי יחימוביץ': על כן אנחנו זוכים כאן בדיון היוצא דופן על זה, עם כל מיני אמיתות שבאמת לא נאמרות, כי הקונצנזוס הישראלי היהודי כל כך רווי בדעות קדומות שהוא לא מסוגל אפילו לראות בניה בלתי חוקית ערבית באותן עיניים שהוא רואה בניה בלתי חוקית יהודיתץ זה פשוט לא קיים בדיסקט שלנו, במוח.

שלי יחימוביץ': זכינו לשמוע כאן באמת הסתכלות שהיא נקיה מפניות.

שלי יחימוביץ': אני, למרות הקונצנזוס כאן, קצת חוששת לגורלו של הממונה על המחוז.

שלי יחימוביץ': אני חושבת שהוא אדם אמיץ לב, ושאנחנו חייבים כאן, מהחדר הזה, לגונן עליו.

שלי יחימוביץ': הייתי רוצה שלמשל שר הפנים יידע שאנחנו נותנים לו גיבוי מלא, ולגונן עליו - -.

שלי יחימוביץ': אני מבקש ממך ארז קרייזלר, ואני בטוחה שאתה איש טוב, אני מפצירה בך לשנות איזשהו דיסקט ולהתחיל לשתף פעולה עם הממונה על המחוז.

שלי יחימוביץ': אני בטוחה שיחד תוכלו להגיע להישגים יפים ולשלום בית, ולהפסיק את המלחמה חסרת השחר הזו, הלא מנומקת.

שלי יחימוביץ': באמת הקשבתי לך קשב רב.

שלי יחימוביץ': לא שמעתי נימוקים כבדי משקל, לרבות לא ההמלצה מהתנועה לאיכות השלטון.

שלי יחימוביץ': צריך להתחיל לעבוד ביחד.

שלי יחימוביץ': המסר היותר חשוב- הבעתי חשש לגורלו של הממונה על מחוז הצפון נוכח אומץ הלב שלו, חוסר הפניות שלו ומלחמתו בשחיתות, והצורה שבה הוא לא מצליח לראות הבדלים בין בניה בלתי חוקית של ערבים ושל יהודים, ולכן אני מציעה שהמסר יגיע מכאן לשר הפנים, שיידע שאנחנו מתייצבים מאחוריו, מגוננים עליו, נותנים לו גיבוי, ולא ניתן לכל מיני מניפולציות, קמפיינים וזרמים תת קרקעיים להשפיע על גורלו המקצועי של הממונה על המחוז.

יעקב מרגי: תודה, אדוני היושב ראש.

יעקב מרגי: אני רוצה להתייחס בקצרה, במישור הענייני.

יעקב מרגי: אני, כאיש הנגב, אומר לכם: רבותיי, הגיע הזמן, כמדינה, כריבון, להתחיל למתוח קו.

יעקב מרגי: הסוגיה צפה פה במלוא עצמתה, במלוא אמיתותה, ללא נגיעות – צריך למתוח קו, לאפשר לתת לגליזציה למה שנעשה, ומכאן עולה בעיה קשה, אבל צריך לעשות את זה.

גאלב מג'אדלה: אתה מתכוון לשכנים שלך, הבדואים בנגב.

יעקב מרגי: לא.

יעקב מרגי: אני מתכוון לכל הבניה בכל הארץ.

יעקב מרגי: כאיש הנגב אני חי את זה, רואה את זה ומכיר את זה.

יעקב מרגי: אני אומר לכם, רבותיי: המדינה לא תוכל לנקוט יד קשה אם היא לא תיתן מענה ופתרונות לבעיה התכנונית.

יעקב מרגי: ואני אומר לכם במישור הענייני: אתם יושבים, אני מק נא בכם.

יעקב מרגי: אתם יושבים באחד המקומות הכי יפים במדינה.

יעקב מרגי: כיף לראות את המקום ההוא, ולהסתובב שם, בכבישים הצרים והלא מפותחים.

יעקב מרגי: שמרו עליו ביחד\

יעקב מרגי: בשיתוף פעולה.

יעקב מרגי: במישור האישי – אני רוצה לומר לך, הרצל, ישבת פה בוועדת הקליטה, ואני זוכר את הלינץ' שרצו לעשות על תפיסת העולם שלך, על המדיניות הסלקטיבית במרשם האוכלוסין.

יעקב מרגי: גם שם זה לא נעם לחלק מהאנשים, כי גם שם היה צבע, ולא נגיד איזה צבעים.

יעקב מרגי: היו צבעים במדיניות.

יעקב מרגי: ואני אומר לך: תבוא על הברכה.

יעקב מרגי: אני שמח.

יעקב מרגי: אני ביטלתי, למרות אילוציי ישבתי בסבלנות פה, קשה להפריע פה, בוועדת הפנים.

יעקב מרגי: המלצתי עכשיו, ליושב ראש הוועדה- עלה פה היום אחד הנושאים הכי כאובים בתחום התכנון והבניה, שהוא משליך על כל תחום התכנון והבניה בארץ.

יעקב מרגי: לכן אני חושב שאתה צריך להרים את הכפפה הזו, לתת לו עדיפות ראשונה.

יעקב מרגי: חשוב שהגורמים הכי בכירים במשרד הפנים יבואו לפה להמשך הדיונים.

יעקב מרגי: ושוב – הרצל, יישר כוח.

ראובן ריבלין: אנחנו חיים במדינה שהסתירות בה וחומר הנפץ שאנחנו יושבים עליו הם כל כך רבים שאנחנו לא צריכים לחפש אלא דרכים בכל מקום נקודתית – למצוא פתרון, לא ללבות.

ראובן ריבלין: אני, מה אני יכול לעשות – אף פעם לא הייתי סוציאליסט, לא נולדתי סוציאליסט, ואף פעם לא הייתי פטרון של אף אחד.

ראובן ריבלין: שמעתי את הנקודה שהובאה כאן לפנינו.

ראובן ריבלין: כמובן שבתוך עמי אני יושב ואני יודע שיש תוכניות, למשל – לייהוד הגליל.

ראובן ריבלין: זה כבר דבר שאומר הכל.

ראובן ריבלין: "יהוד הגליל".

ראובן ריבלין: זאת אומרת, יש פה פער בין הרעיון הציוני של מדינה יהודית, והמדינה הדמוקרטית - שעל שתיהן אסור לנו לוותר.

ראובן ריבלין: חיים אתנו, ובתוכנו, וכולנו בהוויה אחת-אזרחים יהודים ואזרחים שאינם יהודים ואזרחים שרובם המכריע הם ערבים.

ראובן ריבלין: אנחנו חיים ונועדנו לחיות יחד, ולא יעזור כלום.

ראובן ריבלין: עכשיו אני לא הולך לכל הבעיה כי יש בארץ הזו ממש מכת מדינה של מבנים בלתי חוקיים.

ראובן ריבלין: צריך להגיע להבנה שלא יהיה מצב שיהיה מגזר אחד שיכול לחיות עם מצב שבו הוא יכול לבנות בניה בלתי חוקית ולטעון טענה כזו או אחרת מהיבט לאומי, כמו שאי אפשר שיהיה מצב שבו למגזר אחד לא יהיו תוכניות שלא תהיה לו ברירה אלא לבנות בלתי חוקית.

ראובן ריבלין: הדבר הזה הוא לא מתקבל על הדעת אחרי שאנחנו מגיעים כמעט לשנתה ה-60 של המדינה.

ראובן ריבלין: אני לוקח את המקרה הזה.

ראובן ריבלין: אני מוכרח לומר לראש המועצה - אני לא רק מעריך ומוקיר את כל מעשיך ומפעלך.

ראובן ריבלין: אני רק לא יכול בעניין הזה להבין דבר פשוט אחד: הרי מבחינת היררכיה תכנונית, ועדה מקומית יכולה בתוכנית בניין ערים רק להמליץ.

ראובן ריבלין: יש מי שיכול לפרש את החוק, חוק התכנון והבניה, שאומר שבכלל ועדה מקומית לא צריכה לדון בתוכנית בניין ערים.

ראובן ריבלין: היא יכולה ליזום, אבל זה בכלל לא עניינה, זה רק עניינה של הוועדה המחוזית.

ראובן ריבלין: ואני רוצה להבין – האם דווקא פה אנחנו צריכים ליקוב את ההר?

ראובן ריבלין: ולמסגד הזה יש משמעות – בחיים שאנחנו היום צריכים להתמודד אתם, לבית כנסת יש משמעות.

ראובן ריבלין: בכל מקום בעולם שבו נוגעים בבית כנסת, מדינת ישראל נזעקת יחד עם כל יהדות העולם.

ראובן ריבלין: ואני שואל: האם אנחנו צריכים לקחת את הנושא הזה וליקוב אתו את הדין?

ראובן ריבלין: בתור ראש מועצה, אנחנו צריכים למצוא את כל האפשרויות, אם הן ניתנות, לבוא ולבנות.

ראובן ריבלין: אני יודע שפעמים רבות כאשר נשמע קול זעקה ומאשרים איזושהי תוכנית שהופכת עניינים ללגיטימיים, מיד באים על התוכנית הזו ומוסיפים עוד בניינים כי אומרים: אם יצאנו כבר וניקינו את הבניה הבלתי חוקית במקום אחד, ננקה גם את הבניה הבלתי חוקית במקום אחר.

ראובן ריבלין: וכאן צדק מרגי – אנחנו צריכים להגיע לאיזשהו הסדר שבו יימתח קו.

ראובן ריבלין: אבל פה, בעניין של חוסניה- מה אנחנו צריכים ליקוב את הדין?

ראובן ריבלין: הרי בא אדם שבאמת, אם הייתי במקומו, אני הייתי מתבייש אם לא הייתי נראה כמוהו.

ראובן ריבלין: הוא אומר בצורה ברורה ביותר: אני יודע שפה יש בניינים בלתי חוקיים.

ראובן ריבלין: הם נבנו.

ראובן ריבלין: יכולים לטעון טענה שזה בגלל שלא היתה תוכנית בנין ערים.

ראובן ריבלין: אני רוצה לבוא ולראות אחת משתיים: או שניתן לקיים תוכנית שתיתן לגיטימציה, או שלא ניתן.

ראובן ריבלין: באים עם כל הוועדה המחוזית אלה שרוצים לייהד את הגליל, אלה שרוצים לשמר את הגליל כמו שהיה, והמאבק הזה בינינו יימשך, כנראה, אבל אלוהים גדול.

ראובן ריבלין: באה ועדה מחוזית, בא מהנדס ואומרים: מצאנו פתרון.

ראובן ריבלין: אנחנו צריכים לברך אותם.

ראובן ריבלין: יש היום מספיק מלחמות, בינינו גם כן.

ראובן ריבלין: אין רגע משעמם.

ראובן ריבלין: אנחנו לא יכולים לבוא ולדחות דבר שהוא בבחינת מציאת פתרון לבעיה קטנה שיכולה להצית אש גדולה.

ראובן ריבלין: אני לא רוצה לתת קומפלימנטים, אני רק רוצה לומר שאני הייתי גאה בעצמי אם הייתי מקבל את ההחלטה בנקודה זו שקיבל הממונה על המחוז.

בנימין כהן: אני יושב 3/4 שעה ומקשיב ונוצר רושם כאילו המועצה האזורית משגב והיושב ראש שלה עומדים על כסא נאשמים.

בנימין כהן: חס וחלילה.

בנימין כהן: אני אומר לכם חברים – אין דבר הכי פחות נכון מזה.

בנימין כהן: המועצה האזורית משגב מטפלת ביהודים וביישובים הערבים ונותנת להם שירותים באופן אישי.

בנימין כהן: יש 6,000 ערבים בתחום המועצה האזורית משגב והם מקבלים שירותי חינוך ובריאות ותחבורה, וכל מה שהם צריכים.

בנימין כהן: המועצה האזורית משגב היא כתובת בשבילם, ואף אחד לא הרגיש שום אפליה בתחום הזה.

חנא סוייד: הכי פחות שאני יכול להגיד – לשיטתך, אתה אומר שזה לא נכון.

חנא סוייד: זה לא הגיע לשולחן הזה - -

בנימין כהן: - - יהודים - - במועצות שלא מקבלים.

בנימין כהן: אני גרתי שם.

בנימין כהן: מה אני רוצה להגיד, חברים?

בנימין כהן: המועצה האזורית משגב איננה אנטי ערבית.

בנימין כהן: טעות.

בנימין כהן: ארז קרייזלר אינו נגד ערבים.

בנימין כהן: יש דבר אחד קטן, שאנחנו קוראים לו היום "חילוקי דעות" בין ראש המועצה האזורית לבין הממונה על המחוז על העניין של הריסת מספר בתים בחוסניה, כאשר הוועדה המחוזית היא סימנה אותם להריסה, כאשר המועצה האזורית משגב היא שיזמה את התוכנית.

ראובן ריבלין: בית המשפט נתן צו הקפאה לצו הריסה.

בנימין כהן: סליחה.

בנימין כהן: אני אומר: המועצה האזורית לא סימנה את הבתים האלה להריסה.

בנימין כהן: זה לא מסמכותה.

בנימין כהן: הוועדה המחוזית עשתה זאת.

בנימין כהן: יותר מזה.

בנימין כהן: המועצה האזורית יזמה את תוכנית המתאר כדי להסדיר את העניין, והיא שילמה למהנדס.

קריאה: היית מעורב?

בנימין כהן: אל תשאל אותי שאלות, ואל תפריע לי.

בנימין כהן: כל מה שאני רוצה לומר הוא שיש שיתוף פעולה בין המועצות ה - - לבין הממונים על המחוז.

בנימין כהן: אני מצטער שקרה מה שקרה במקרה זה, ולא נמצא לו פתרון בדרך הרגילה של פשרה או דיון.

בנימין כהן: העניין הזה גלש.

בנימין כהן: בגלל שזה גלש והגיע לעיתונות – לעשות את השיחה הזו, ולהעמיס על העניין הזה את כל הבעיות של יהודים וערבים?

בנימין כהן: לפי דעתי זה לא נכון.

ראובן ריבלין: לי יש המלצה – שהמסקנות הן שנעשה שלום בין שני האנשים הטובים האלה.

הרצל גדז': תדאגו לחוסניה, אני לא הבעיה פה.

יצחק אהרונוביץ': קודם כל – למען הגילוי הנאות, אני מכיר את שניהם, ומכיר פה חלק גדול מראשי הרשויות.

יצחק אהרונוביץ': בי אי אפשר לחשוד לגבי הנושא של שמירה על החוק, אכיפת החוק, וכל מה שקשור לנושא של בניה לא חוקית.

יצחק אהרונוביץ': התופעה היא תופעה חמורה, בכל הארץ, ואני מסכים עם מה שנאמר פה על ידי חבריי, לפניי.

יצחק אהרונוביץ': צריך להגיד בקול רם שצריך לשמור על שלטון החוק.

יצחק אהרונוביץ': צריך להגיד את זה גם סביב השולחן הזה.

יצחק אהרונוביץ': זה כלפי האזרח, כלפי המוסדות, וכלפי גופים.

יצחק אהרונוביץ': כולם צריכים לשמור על החוק.

יצחק אהרונוביץ': זה באמת קשור לכולם.

יצחק אהרונוביץ': אני מפה גם שמתי לב כמו חבריי שיש פה נושא שהוא הרבה אישי, וצר מאד בצד הענייני.

יצחק אהרונוביץ': שמענו פה השמצות שקשה היה לשמוע – חלקם הגיעו למבקר המדינה וחלקם הגיעו לתקשורת, אנחנו קוראים את העיתונים.

יצחק אהרונוביץ': המקום הראוי להם הוא במשטרת ישראל, שתחקור את החשדות ואת כל מה שקשור.

יצחק אהרונוביץ': אני אומר את זה בצורה הכי גלויה.

יצחק אהרונוביץ': כשאומרים את זה בוועדה, היא יכולה לשמוע, אך לא לעשות דבר.

גאלב מג'אדלה: היא יכולה לעשות הרבה.

גאלב מג'אדלה: תאמין לי שסנקציות שאני עושה כאן, לכל משרדי הממשלה הנוגעים בדבר - הם יבואו בריצה, ואיפה שיושב כל שר – עד כאן.

גאלב מג'אדלה: אנחנו יושבים כאן בשביל האזרח.

ראובן ריבלין: אבל אסור להפריז,

יצחק אהרונוביץ': אני מדבר על החלק הפלילי של הדבר.

יצחק אהרונוביץ': יש פה דברים פליליים ששמעתי, ואני מעריך שזה יגיע למי שזה צריך להגיע, או שזה כבר הגיע.

יצחק אהרונוביץ': כאחד שכבר היה בצד השני אני אומר לכם שיש פה דברים פליליים.

יצחק אהרונוביץ': אני לא יודע, אני לא בודק, אני רק מציג את העובדות כפי שנאמרו.

יצחק אהרונוביץ': לגופו של דבר – מאחר ואין תוכנית מתאר, והדברים נעשו ונעשים כבר עשרות שנים, ואני מכיר את היישוב הזה, אני אומר שפה צריך באמת להפעיל את ההיגיון ואת השכל.

יצחק אהרונוביץ': אין אפשרות אחרת.

יצחק אהרונוביץ': מעבר לזה יש גם את שלום הציבור.

יצחק אהרונוביץ': שמעתי גם את הרצל גדז/ מדבר, שהתייעץ עם הממונה או מפקד המחוז, שיש לו אחריות לשלום הציבור.

יצחק אהרונוביץ': ויש גם את הנושא של החלטת בית המשפט, שאי אפשר להתעלם ממנה.

יצחק אהרונוביץ': ויש פה דחייה עד נובמבר.

יצחק אהרונוביץ': אין לנו את הסמכות כרגע לשנות את ההחלטה.

ראובן ריבלין: הדחייה ניתנת רק בגלל שהם עוסקים בתכנון.

יצחק אהרונוביץ': נכון.

יצחק אהרונוביץ': ולכן יש דחייה כרגע.

יצחק אהרונוביץ': מי שרוצה לערער על החלטה של בית משפט השלום – שיפנה לבית המשפט המחוזי.

יצחק אהרונוביץ': כרגע יש החלטה, והיא ניתנת.

יצחק אהרונוביץ': יש לנו 5-6 חודשדים למצוא את הפתרון.

יצחק אהרונוביץ': קודם כל למצוא את הפתרון כי אנחנו חיים בתוך המדינה הזו.

יצחק אהרונוביץ': להגיע לעימות זה הדבר הפשוט ביותר.

יצחק אהרונוביץ': אנחנו מדברים פה כמה דיונים בוועדת הפנים על נושא הריסות בתים ואני בעד שמירה על החוק.

יצחק אהרונוביץ': אני אומר לכם, כי הדברים הם עקרוניים.

יצחק אהרונוביץ': לכן, כאשר אני שוקל את שני הדברים אני מקבל את עמדתו של הממונה , מקבל את דעתו לחלוטין,ואומר: רבותיי, לפני שאנחנו פורצים את סכר, נפעל בהיגיון, בשכל ובתבונה.

דניאל עטר: אני ראש המועצה האזורית גלבוע.

דניאל עטר: אני לא ידעתי שאני בא לדיון בפורום כזה.

דניאל עטר: אני קראתי את הכותרת אתמול – דרישה להדחת הממונה, ונזעקתי.

דניאל עטר: אני ראש מועצה 12 שנים.

דניאל עטר: ב-94 ממשלת רבין אישרה לשני כפרים ערביים אצלנו להיכנס לתוכנית מתאר.

דניאל עטר: ב-95 שכנעתי אישית עם רבין לצרף עוד 3 כפרים לתוכנית, ומאז אנחנו תקועים, לא מסוגלים לאשר תוכנית תאר אפילו של כפר אחד.

דניאל עטר: למה אני מספר לכם את זה?

דניאל עטר: - כיוון שמי שגדל במושב או בקיבוץ ואין לו איך לבנות בית כי תוכנית המתאר לא מאפשרת לו, הולך לעיר, לשנה שנתיים, למושב שכן או קיבוץ שכן.

דניאל עטר: הגידול הטבעי בתוך הכפרים הערביים מחייב כל הזמן עשר שנים קדימה תוכנית מתאר, אחרת אין שום אופציה.

דניאל עטר: ותראו מה קרה : משך 10 שנים התוכניות תקועות בוועדה המחוזית, לא מתקדמות מילימטר.

דניאל עטר: הייתי חבר ועדה מחוזית והתפטרתי.

דניאל עטר: נתתי למוטי דותן להיכנס במקומי.

דניאל עטר: כבר לא יכולתי לסבול את זה יותר.

דניאל עטר: שאוקי חטיב ואני ישבנו בהרבה מאד ישיבות שם, בוועדה המחוזית.

דניאל עטר: בשנתיים האחרונות, כשהממונה על המחוז בא ושינה את המדיניות של הוועדה המחוזית – וזה לא קשור לאנשי מקצוע, זה קשור למדיניות - פתאום כל תוכניות המתאר מתקדמות.

דניאל עטר: במקום 4 כפרים – מתוך 5 כפרים כבר בהפקדה, וכבר יש פתרון ל-25 שנים קדימה לבנים הערבים שגדלים ומתחתנים וגדלים באותו כפר.

דניאל עטר: וזה לא רק לכפרים הערבים.

דניאל עטר: זה גם במושבים וגם בדברים האחרונים.

דניאל עטר: שינה את המדיניות.

דניאל עטר: וכשאני קראתי את הכותרת – דרישה להדחתו, עזבתי הכל.

דניאל עטר: אשתו של נשיא הפיליפינים מתארחת אצלי ברגעים אלה במועצה.

דניאל עטר: עבדתי על זה שנה וחצי שהיא תבוא לבקר אצלנו.

דניאל עטר: לא ראיתי אותה, אפילו.

דניאל עטר: באתי הנה, כדי להגיד לכם שאם ידיחו אותו אתם פוגעים באינטרסים של מיליון וחצי תושבי מדינת ישראל שחיים תחת האחריות שלו.

דניאל עטר: ואומר לכם את זה כאדם שסבל מנחת זרועו .

דניאל עטר: אני קיבלתי החלטה, כיושב ראש הוועדה המקומית נגד איזשהו אזרח מאחד המושבים אצלנו, והוא פעל נגדי, שינה את ההחלטה שלי.

דניאל עטר: אתם יודעים מה?

דניאל עטר: אפילו עברתי אצלו סדרת חינוך מול הוועדה המחוזית.

דניאל עטר: הוא השעה את כל ההחלטות, כי הוא חשב שהתפקיד שלו הוא להגן על האזרח הפשוט.

דניאל עטר: אני מאד הערכתי את זה למרות שזה היה בניגוד לעמדתי.

דניאל עטר: אני לא מכיר את המקרה של חוסניה, אבל אני יודע, מתוך ההוויה היום יומית מה המשמעות של לבנות מסגד ולהרוס אותו, באיזו קלות אנחנו יכולים לקבל החלטה ולהתעקש על כביש ולא להזיז אותו 10 מ', באיזו קלות אנחנו יכולים להתעקש על החלטה להרוס בית של אחד שלא היתה לו שום אלטרנטיבה אלא לסגור את המרפסת כדי שיהיה לבנו איפה לישון בלילה.

דניאל עטר: הכי קל זה להתעמר.

דניאל עטר: אני רוצה לומר לך, אדוני הממונה על המחוז: לא דיברת איתי, ולא ביקשת ממני לבוא לכאן.

דניאל עטר: לא דיברת איתי על הנושא אפילו פעם אחת.

קריאה|: ואתה ראש מועצה אזורית.

דניאל עטר: אני ראש מועצה אזורית ש- 40% מהתושבים שלי הם ערבים ואני יכול לשמוע פה את הדיבורים ולדעת על מה אתם מדברים.

דניאל עטר: הכי קל זה לקבל החלטות שהן לא הגיוניות.

דניאל עטר: תאמצו את מה שנאמר כאן, לגבות את הממונה.

דניאל עטר: זו צריכה להיות ההחלטה כאן.

יאסר טבאש: אני ראש המועצה האזורית כעביה חג'אג'רה.

יאסר טבאש: אני מכיר את ארז קרייזלר.

יאסר טבאש: עבדנו יחד כמה שנים טובות במחוז הצפון.

יאסר טבאש: הייתי קצין מחוז, וגם הוא היה קצין מחוז.

יאסר טבאש: ארז בעצמו היה עד לפעילות שלי כדי להסדיר, מטעם המחוז, את כל נושא הפזורות הערביות בכלל, והבדואיות בפרט, ביניהן, כמובן, גם חוסניה.

יאסר טבאש: אחרי הרבה מאמצים הצליחה ממשלת ישראל ומדינת ישראל להביא להחלטה לכמה פזורות שהיוו מטרד ובעיה למדינה.

יאסר טבאש: ביניהם גם חוסניה.

יאסר טבאש: כולנו יודעים שישוב שרק עכשיו מכירים בו – אני מתפלא ש - -.

יאסר טבאש: והתוכנית צריכה לתת פתרון למבנים הקיימים, וכך הם פני הדברים גם בחוסניה.

יאסר טבאש: ארז קרייזלר אינו אנטי ערבי, הוא לא נגד הערבים, אבל במקרה פה אני יודע בדיוק, גם ליוויתי את המהלך.

יאסר טבאש: יחד עם כמה ראשי רשויות פעלנו והבאנו לובי נגד ההריסה כי השתכנענו במאה אחוז שהמגמה היא אישית.

יאסר טבאש: נשאלה הרבה פעמים השאלה –למה?

קריאה: נגד מי?

יאסר טבאש: יש שם התנהלות של מוכתר שלנו.

יאסר טבאש: ההתנהלות של ראש המועצה היא התנהלות של מוכתר לפני כמה שנים טובות.

יאסר טבאש: מה זה מוכתר?

יאסר טבאש: למוכתר יש ג'אמעה, וכל מי שלא בתלם, צריך להכות בו.

יאסר טבאש: למה מכל הבתים מחוסניה נבחרו רק המסגד ורק שני מבנים?

יאסר טבאש: כי במסגד הזה מתפללת משפחה מסוימת.

יאסר טבאש: לא כולם מתפללים.

יאסר טבאש: כי יש שם ועד מקומי עם ראש המועצה, איש שלומו, והוא כמובן רוצה לקיים את הדרישות של ראש הוועד.

יאסר טבאש: זו התנהלות של מוכתר.

קריאה: - -

יאסר טבאש: אתה אומר לא נכון, אבל אני יושב שם הרבה זמן.

יאסר טבאש: זו התנהלות של מוכתר.

בנימין כהן: אבל בחרו אותו הוא נבחר כחוק על ידי התושבים בקלפי.

יאסר טבאש: כל הפשע שלו שהוא פעם העז להתמודד בבחירות למועצה, היות ואמר ארז שיש שם שליש ערבים, בדואים, ויש שם עוד - אז הוא חשב לתומו שאולי הוא יכול לזכות בכמות של קולות.

יאסר טבאש: יש סיכוי קלוש אבל יכול להיות שהוא גם יקבל את ראשות המועצה.

יאסר טבאש: מאז הוא מסומן, יש לו בעיה.

יאסר טבאש: אנחנו מכירים את פרטי הפרטים.

יאסר טבאש: תשאל אותי.

יאסר טבאש: אני רוצה לקצר – לגבי הממונה על המחוז.

יאסר טבאש: מאז שממונה על המחוז גילה את הצדק – והוא יודע גם להכות, כשצריך.

יאסר טבאש: כשאני אשם הוא מכה בי, וגם עוזר, כשצריך.

יאסר טבאש: אנחנו מכבדים אותו.

יאסר טבאש: ועוד משהו – אני עד לכך שבנושא של תכנון ובניה היו שם הרבה פקקים בעיקר בוועדה המחוזית.

יאסר טבאש: היום המצב פי כמה וכמה יותר טוב, רק בזכות האיש הזה.

יאסר טבאש: - - קודם כל, מענקי איזון.

יאסר טבאש: נדרשים לשלם 230 אלף שקל עבור טבלאות איזון – אולי ארז קרייזלר ירחיב על זה?

אברהים צרצור: אני חושב שהדיון שהתנהל כאן

אברהים צרצור: היום מעיד כאלף עדים על כך שהמקור של כל הרע במדיניות הממשלה טמון לא רק במדיניות אלא גם במבצעי המדיניות הזו.

אברהים צרצור: הנה, יש כאן דוגמה פשוטה מאד.

אברהים צרצור: הנה, כשבא מישהו ברמה של ממונה על המחוז ומנסה לשנות את השיטה והגישה אל מול כל הצרכים של ערביי ישראל הצועקים לשמיים, הדברים מתחילים באמת לזוז בכיוון הנכון.

אברהים צרצור: זאת אומרת, אדם מהסוג הזה, שהוא מבחינתי, לעניות דעתי – נדיר, לצערי הרב בנוף הפוליטי הישראלי, צריך לעודד ולברך, ולכן אני מצטרף לכל הברכות ששמעתי עכשיו.

אברהים צרצור: אתה, הרצל, אדם נדיר, ופועלך, כפי שהבנתי היום – ורק היום - הוא אדיר וכביר וראוי לתמיכה מקיר לקיר.

אברהים צרצור: אנשים כמוך צריך לעודד.

אברהים צרצור: לכן אני ממליץ מאד בפני אדוני, יושב ראש הוועדה, אכן להעביר מסר חד משמעי וחד כתער למשרד הפנים ושר הפנים שאנחנו תומכים במנהל המחוז, תומכים בעשייתו ובמדיניותו השוויונית, ומקווים שכל הממונים על המחוזות השונים ילכו בדרכו, יחקו אותו, ויתחילו לבצע מדיניות שוויונית שתוכל להקל במידת האפשר על המתחים ועל חיי היום יום של הערבים, אזרחי מדינת ישראל.

אברהים צרצור: משפט אחרון – הצרכים של האוכלוסייה הערבית, כפי שאמרתי – צועקים לשמיים.

אברהים צרצור: הריסות בתים – ואת זה צריך לשמוע ארז קרייזלר וכל אלה שמוכנים לשמוע ברמה הממשלתית וגם ברמה הציבורית: הריסת בתים, מבחינתנו, כאוכלוסייה ערבית, הוא פשע, למרות שהפשע הזה מתבצע בשם החוק.

אברהים צרצור: החוק מחייב ממונה על המחוז ורשויות שלטוניות כמו הוועדה המחוזית – מחייב אותם להכשיר, להכין תב"עים ותוכניות מתאר, שיאפשרו לבני אדם שכל מה שהם חפצים, כל מה שהם דורשים בחיים שלהם זה לבנות בית ולחיות בו בכבוד הראוי.

אברהים צרצור: כמו שהחוק מחייב את הוועדה המחוזית ואת כל הרשויות השלטוניות האחרות להכין את התב"עים האלה ולאפשר לאדם הפשוט לבנות את הבניין שלו, את בית המגורים שלו – בדיוק לפי החוק ולפי היתרים, אותו החוק גם הורס בתים.

אברהים צרצור: צריך לטפל קודם כל ברשויות האלה שלא מבצעות אתהחוק המחייב הכנת תב"עים ולדחות את הנושא של ההריסות.

אברהים צרצור: בכל מקום שיש אפשרות להכשיר בתים שנבנו ללא היתר, בגלל הסיבה הזו שלא היו אנשים כמו הרצל עכשיו, שמוכנים לזרז דיונים ואישור תוכניות מהסוג הזה - אני בעד דחיית כל צווי הריסה בכל מקום – מהגליל ועד הנגב.

אברהים צרצור: את המסר הזה חייבים להעביר למשרד הפנים.

נאדיה חילו: אני רוצה להתחיל בפן האישי – אני, את הרצל, לא הכרתי, אבל מזה תקופה אני שומעת, מגיעים אלי מסרים מהשטח בכלל על כל הקייס שנמצא פה בדיון.

נאדיה חילו: מפה, משם, מהכנסת, מתושבים, אני שומעת כל הזמן דברים בשבחו של האדם ואני רוצה להגיד לך, הרצל: לא שמעתי את כל הפרטים.

נאדיה חילו: שמעתי עד כמה אתה בסדר, מכל מיני כיוונים, ואני עכשיו מבינה למה המסרים הגיעו ואיך הגיעו.

נאדיה חילו: אני רוצה להגיד לך שכן ירבו כמוך.

נאדיה חילו: המקרה שלפנינו – אולי הוא פעל כנגד הזרם, אבל זה הזרם שצריך להיות וזה הזרם הכללי שצריך להנחיל, ולצערי זה מנוגד לזרם הכללי, הנורמטיבי, הנהוג.

נאדיה חילו: אם ננהיג את הזרם הזה יהיה אז יותר קונצנזוס ויותר שוויוניות ובכלל זה גם יתרום לכל נושא היחסים של ערבים יהודים.

נאדיה חילו: גם מהזווית של טובת הרוב והדמוקרטיה ומדינת היהודים, במובן הזה.

נאדיה חילו: אני לא רוצה להתייחס לכל הפרטים, אבל זה מיקרוקוסמוס למה שקורה היום במגזר הערבי, כולל בערים המעורבות.

נאדיה חילו: קודם ראיתי את ראש העיר שהגיע – ומתבצע היום גם צו הריסה מאד ממוקד, נגד תושב העיר לוד.

נאדיה חילו: גם שם ניסינו להילחם וזה בדיוק אותו סיפור.

ראובן ריבלין: שם יש תוכנית בנין עיר

יורם מרציאנו: איפה יש?

יורם מרציאנו: אין.

יורם מרציאנו: חבל שלא היית פה בישיבה הקודמת.

נאדיה חילו: אין, גם שם אין.

נאדיה חילו: וזו גם שם התחשבנו אישית.

יורם מרציאנו: בגלל שהוא עשה לך חוג בית הורסים לו את הבית.

נאדיה חילו: אני חושבת שמפה, מהמקרה הזה, המאד בודד, צריך להפיק לקחים.

נאדיה חילו: אני מאמינה שאחרי הדיון הזה הבעיה הזו תיפתר.

נאדיה חילו: אבל צריך גם פה – והיושב ראש צריך לדעת כמה זה דחוף, זה מדליק הרבה מאד נורות אדומות, וצריך את הלקחים לקחת מהמקרה האישי הזה ולצאת הלאה, לנסות לפתור את הבעיה הכללית ביישור קו לפחות עד המצב הנתון, ומפה והלאה – כל אחד ינהג על פי החוק ובהתחשבנות פרסונלית.

ראובן ריבלין: איפה שאפשר.

ראובן ריבלין: אם אדם בנה בית איפה שדרך ציבורית שצריכה לעבור - -

גאלב מג'אדלה: זו סוגיה אחרת.

ראובן ריבלין: לכן אני אומר:

ראובן ריבלין: איפה שאפשר

נאדיה חילו: אני רוצה להגיד לך שמי שצופה את הנולד, וראה את זה, ואמר שיש כאן דגל שחור, ויש עוד כמוהו, אני לא רוצה לדבר על מה היה קורה, וזו לא רק פגיעה באוכלוסייה הערבית בלבד.

נאדיה חילו: אני רוצה לדבר על מה היה קורה אם היה נהרס מסגד או מקום קדוש.

נאדיה חילו: ולכן אני אומרת –צריך להפיק את הלקחים, להיות חכמים, לא רק צודקים.

נאדיה חילו: זה לא פחות חשוב, איך לפלס את הדרך ולמצוא שביל זהב.

נאדיה חילו: ובזה אנחנו גם צריכים פרטנרים, כמוך וכמו הרצל, ואני בעד גיבוי מלא שהוועדה הזו תיתן לו.

רמסי ג'רייסי: אני ראש עירית נצרת.

רמסי ג'רייסי: אני מצטרף לכל מילה של שאוקי חטיב ושל מוטי דותן, כולל ההתנהלות של הדיונים בוועדה המחוזית בהקשר הזה – ואני חבר בוועדה המחוזית ויכול להעיד שהדיון היה דיון ענייני לחלוטין תוך חיפוש פתרון לבעיה קשה.

רמסי ג'רייסי: אני הייתי מצפה מראש המועצה האזורית לברך על כך שנמצא פתרון שייתן לו את האפשרות לצאת מבעיה קשה של חלק גדול מהאוכלוסייה שיושבת אצלו ולא לעשות דבר אחר שמעיד על מניעים אישיים והוא להפיץ - לפחות כעובדה, זה שהמכתב של התנועה לאיכות השלטון היה ביוזמתו, את זה אני לא יכול להגיד אבל אני יכול להגיד שהוא לקח את המכתב הזה והפיץ אותו בין ראשי הרשויות המקומיות בכלל, ופעולה כזו מעידה על כך שהעניין הוא עניין יותר אישי מאשר ענייני.

ראובן ריבלין: כמה בנה משרד השיכון?

רמסי ג'רייסי: בשלוש השנים האחרונות – כ-750 יחידות, אבל אנחנו גם בתכנון של עוד 2,500 יחידות.

רמסי ג'רייסי: אנחנו עושים את זה בצורה יפה, בצורה טובה.

רמסי ג'רייסי: עולים על דרך המלך.

רמסי ג'רייסי: הלוואי ובכל המגזר הערבי תהיה פעולה דומה.

רמסי ג'רייסי: אבל צריך לתת את התשתית לאזרח הפשוט.

רמסי ג'רייסי: אנחנו באנו והצענו באחת הישיבות עם משרד הפנים להקפיא ולהפסיק - -

שאוקי חטיב: אני הצעתי את זה למנכ"ל משרד ראש הממשלה שהוא היום יושב ראש הקואליציה.

רמסי ג'רייסי: גם למנכ"ל משרד ראש הממשלה.

רמסי ג'רייסי: ואנחנו גם נהיה חלק מהאמנה הזו שתקפיא, תפסיק את כל ההליכים שתכליתם להרוס בתים ומצד שני, לקבוע לוח זמנים מוגבל לפיו יוכנו תוכניות מתאר שיאפשרו לאנשים להתפתח בצורה נורמלית.

רמסי ג'רייסי: לצערי, ההצעה הזו לא נענתה בחיוב.

רמסי ג'רייסי: אני חושב שזו הצעה שיכולה להביא לפריצת דרך בכיוון של צמצום הבניה הבלתי חוקית בצורה משמעותית.

רמסי ג'רייסי: אין לי אוטופיה שהיא תפסיק לחלוטין, אך לפחות אפשר לצמצם אותה בצורה משמעותית ביותר.

רמסי ג'רייסי: אני רוצה לברך את חברי הוועדה שמכל הקשת הפוליטית בכנסת נתנו עידוד לממונה על המחוז.

רמסי ג'רייסי: אם הוא יעשה דברים שליליים אנחנו גם נתקוף אותו, זו לא תעודת אחריות לנצח, אבל זה חשוב בפן האנושי.

רמסי ג'רייסי: מה שנעשה בכלי התקשורת, הכתבה שהיתה היתה בית דין שדה, רצח אופי.

רמסי ג'רייסי: מי שחווה פעם דברים כאלה יכול להבין עד כמה חשוב – גם בפן האישי והמשפחתי, לתת את החיזוק הזה לממונה.

יוסף קאבאלן: אני רוצה לפנות דווקא לארז קרייזלר כמי שמכיר אותו שנים רבות מעת שהיה קצין תקציבים.

יוסף קאבאלן: אם פעם ראשונה ממנים ממונה על מחוז שפוי שפועל בתבונה שלא להרוס מסגד – אתה יודע מה המשמעות להרוס מסגד?

יוסף קאבאלן: זו רעידת אדמה של 10 דרגות בסולם ריכטר.

יוסף קאבאלן: זה כמו להרוס בית כנסת או כנסיה.

יוסף קאבאלן: זה דבר מאד מסוכן.

יוסף קאבאלן: אם האיש פועל בתבונה, צריך לברך אותו.

יוסף קאבאלן: שלא תהיינה אי הבנות.

יוסף קאבאלן: הרצל גדז', באוגוסט 2004, בחודש הראשון שנכנס, חתם על צו שהדיח אותי מראשות מועצת בית ג'אן, אבל לאחר שבית המשפט העליון נתן את דעתו ניגשתי אליו ואמרתי לו: יש צו, בוא ניתן יד להבריא את הרשות, הוא נותן יד ומבריאים את הרשות.

יוסף קאבאלן: כך שאם בשלטון החוק להרוס מבנה בלתי חוקי – להפך, לא לאשר תוכנית מתאר זה מעשה בלתי חוקי, בלתי חוקתי כי הוא פוגע בזכויות האדם באשר הוא אדם - -

יוסף קאבאלן: לא לאשר כאשר אפשר לאשר.

יוסף קאבלאן: - - מדיניות לא נכונה.

יוסף קאבלאן: האיש הזה - -

ראובן ריבלין: אדוני ראש המועצה לשעבר.

ראובן ריבלין: אתה לא תיתן לבנות בית באזור הכפר שלך אם הוא יהיה בלתי חוקי מבחינת התפיסה - -

יוסף קאבאלן: אני מסכים אתך, אבל 12 שנים לא מאשרים - -

אליף סבאג: אני, בשם האגודה לזכויות האזרח ליוויתי את נושא חוסניה והרבה יישובים במועצה האזורית משגב, ובכלל – לא רק שם.

אליף סבאג: במשגב ליוויתי את הנושא, ויש לי בטן מלאה וראש מלא כלפי המדיניות של המועצה האזורית משגב, המדיניות הלא שוויונית כלפי האזרחים הערבים שם.

אליף סבאג: נושא חוסניה הוא דוגמה אחת, ויש הרבה אחרות.

אליף סבאג: אני רוצה להציע רק דבר אחד, שאם אפשר ועדת הפנים תמנה אדם או שניים או שלושה- ועדת חקירה, על התנהלות הדברים במועצה האזורית משגב כלפי האוכלוסייה הערבית בהשוואה לאוכלוסייה היהודית במשגב.

אליף סבאג: לא צריך יותר.

אליף סבאג: יש הרבה מה לומר, ולי יש הרבה מה לומר ואוכל לעזור.

חוסין סואעד: אני, בשנת 96 חזרתי מארצות הברית.

חוסין סואעד: הייתי במשלחת של משרד החוץ ולמדתי באוניברסיטת קלארק, ושם - - שאנחנו חיים במדינה דמוקרטית, כי אני יכול להתמודד על ראשות מועצה בתור בדואי.

חוסין סואעד: היום אני מתחרט, מצטער, ובמשך 10 שנים אני מבקש סליחה מארז קרייזלר, כי כנראה אני לא חי במדינה דמוקרטית.

חוסין סואעד: אני חי במדינה דמוקרטית, אבל אני לא חי באזור דמוקרטי.

חוסין סואעד: באוניברסיטת קלארק רצו לראות את האדם עם 9 ילדים שבא לעשות תואר שני.

חוסין סואעד: שאלו אותי איפה הוא האדם ואמרתי שזה אני – הם התפלאו.

חוסין סואעד: 9 הילדים האלה יכולים להיות הכוח שלך, ארז קרייזלר.

חוסין סואעד: הם עובדים סוציאליים ובוגרים, וכולם בוגרי אוניברסיטה.

חוסין סואעד: הבן שלי עובד המועצה.

חוסין סואעד: אתה עשית לי את המוות עם הבן שלי.

חוסין סואעד: אני אספר לכם.

חוסין סואעד: ב- 95 הוכר הכפר.

חוסין סואעד: אז היו 35 בתים קשיחים.

חוסין סואעד: שראש הממשלה יצחק רבין החליט החלטה אמיצה להכיר בחוסניה.

חוסין סואעד: ארז עד היום לא מכיר בהחלטה הזו.

חוסין סואעד: 35 הבתים שראש הממשלה נתן בזמנו אישור לעשות להם תוכנית, כולם בלי היתר בניה, עד היום.

חוסין סואעד: - - להם 46 בתים, כשרק ל-11 בתים יש היתר – כולל שני הבתים של הילדים שלי, הבת שלי שהיא עובדת סוציאלית והוא רוצה בכל כוחו להרוס את הבית שלה.

חוסין סואעד: בגלל שהוא לא יכול להרוס את הבית שלה ושלי הוא עדיין מתעקש על זה.

חוסין סואעד: הוא בלי היתר.

חוסין סואעד: אבל יש רק 11 היתרים בחוסניה.

חוסין סואעד: כל הבתים הם בתוך תוכנית המתאר, בתוך הקו הכחול.

חוסין סואעד: אנחנו לא מתפשטים על אדמת מדינה, לא רוצים תוכנית מתאר יותר גדולה.

חוסין סואעד: אנחנו בשטח המאד מצומצם שנתנו לנו.

חוסין סואעד: בתוך השטח הזה – ארז קרייזלר לא רוצה היתרים.

חוסין סואעד: הוא רוצה שטח הפקר כדי לחסל חשבונות.

חוסין סואעד: הממונה על המחוז עמד לצד הצדק.

חוסין סואעד: הוא לא הכיר אף אחד בחוסניה, ועמד לצד הצדק.

יורם מרציאנו: אני שומע את חוסין סואעד.

יורם מרציאנו: אני חושב שאם היינו שומעים אותו בהתחלה אולי הדיון היה מתייתר, כי אני חושב שהדברים שהוא אמר עכשיו בהחלט מבטאים את רחשי הלב של מה שקורה בצפון בהרבה מאד מקומות.

יורם מרציאנו: אני, כמי שמיודד עם הרבה מועצות שם ועם חברים ומכיר את האזור, רוצה לומר שמה שאני שמעתי פה כיהודי במדינת ישראל – אני רק יכול להתבייש.

יורם מרציאנו: אני יכול להתבייש שתופעות כאלה קורות בחברה הישראלית, ומעבר לכל הסופרלטיבים שקיבל פה הרצל, זה לא מאבק אישי.

יורם מרציאנו: אני חושב שהמאבק האמיתי הוא על הזכות של האנשים לחיות בכבוד במדינת ישראל.

יורם מרציאנו: כאזרח במדינת ישראל שגר בעיר מעורבת, אני רואה את הדברים בחומרה.

יורם מרציאנו: בדיון הבא יושב הראש מקדיש שעות רבות בעניין של החיים המשותפים של בני אדם ושל הבניה הבלתי חוקית.

יורם מרציאנו: כשאני שומע אותך אני יכול להזדהות עם הרבה משפחות בלוד שבתפקידיי הקודמים – כסגן ראש עיר וכחבר מועצה הכרתי.

יורם מרציאנו: אני פשוט מתבייש שבוועדת הפנים של הכנסת – אלה התופעות שאני צריך לשמוע על נושאים שמביאים בעדות חיה.

יורם מרציאנו: תמשיך לגדל את המשפחה שלך בכבוד.

ארז קרייזלר: קודם כל, אני דוחה על הסף את כל האמירות שנאמרו פה - - של יאסר - - שזה מופרך ומופרז.

ארז קרייזלר: נציגי ועד מקומי נבחרים על ידי תושבים בבחירות ואיך שהם עושים זה עניינם, אבל זו רוח הדברים.

ארז קרייזלר: צר לי, אבל אני דוחה את זה על הסף, כולל את דברי חוסיין, ואני לא רוצה להאריך.

ארז קרייזלר: אני פונה לחבר הכנסת רובי ריבלין פשוט ברמה העובדתית – מועצה אזורית משגב יזמה הכנת תוכנית מתאר לכפר בהמשך להחלטת ממשלה 206 מדצמבר 95.

ארז קרייזלר: אגב, היא יזמה 4 תוכניות כאלה, לא אחת.

ארז קרייזלר: יש תוכנית מתאר בתוקף היום, לחוסניה, אבל זה לא העניין.

ארז קרייזלר: בזמן הכנת תוכנית המתאר- אותם בתים נבנו.

קריאה: כל הכפר נבנה, לא רק אותם בתים.

קריאות: - - -

קריאות: חשוב להבין את זה.

קריאות: היתה שם בניה בזמן הכנת תוכנית המתאר.

קריאות: נבנו הבתים האלה ועוד בתים מתוך כוונת מכוון לקבוע עובדות.

קריאות: התוכנית שהוכנה הוגשה לדיון בוועדה המחוזית.

קריאות: לאחר מכן היא הופקדה.

קריאות: מי שבנה לא חוקי שם – הגיש התנגדויות לוועדה המחוזית.

קריאות: נמצא פה מתכנן המחוז שהוא ישב שם, שיעיד שהוועדה המחוזית דחתה את ההתנגדויות וסימנה את הבתים האלה להריסה.

קריאות: הוועדה המחוזית – והכל כתוב, אני לא בא לפה מוכן עם מצגות, אלא רק עם ניירות, כי לא חשבתי שפה יורדים לפרטים.

קריאות: אני חושב שיש פה דיסאינפורמציה ומיסאינפורמציה.

קריאות: בחוסניה – בתים שאפשר היה לתת להם לגיטימציה, זאת אומרת – שהם ניבנו לא חוקית, אבל הם במסגרת של איזשהו מגרש- שמו להם צווים, ואחרי זה נותנים להם לגיטימציה.

קריאות: שלושת הבתים האלה יושבים על תשתית מרכזית של הכפר, שאי אפשר לתת להם - - וזה הוויכוח.

קריאות: בוא נצא מתוך הנחה שאתה מתמנה לתפקיד הממונה על המחוז ואתה נתקל בבעיה, שהיתה בניה בלתי חוקית כאשר ראש המועצה תכנן תכנון, והאנשים באו לקבוע עובדות בשטח מתוך כך שהם ראו עצמם כמקופחים.

קריאות: בוא נמתח קו על העבר, ונראה מה אנחנו עושים עכשיו.

קריאות: האם אנחנו יכולים לחיות עם מה שנעשה, או האם אנחנו צריכים לבוא ולומר – בשום אופן אי אפשר לחיות, לא רק בגלל העובדה – ולא נתייחס לעובדה שהם ניבנו תוך ניצול העובדה שעדיין לא היתה תוכנית, או מתוך רצון לקבוע עובדות בשטח.

קריאות: אתה היום חדש, באת אחרי מה שקרה, ובאים ואומרים לך – ניתן לפתור את הבעיה בדרכי שלום, להשאיר את הזאב שבע ואת הכבשה שלמה.

קריאות: אני, כשהייתי בונה בית כנסת והוא היה לא חוקי – קודם כל בירושלים מצאנו איזו דרך שלא תהיה כדי להכשיר את הבניה הבלתי חוקית, אם היה אפשר.

קריאות: אם חלילה אי אפשר – היינו מנסים לשכנע את הציבור עצמו.

קריאות: אבל בא ממונה על מחוז, רואה בעיה ואומר: רבותיי, אני יכול לפתור את הבעיה תכנונית.

קריאות: הולך ומשכנע את בית המשפט, כי עובדה שבית המשפט - -

קריאה: זה לא מדויק.

קריאה: ועדה מחוזית.

ראובן ריבלין: בית המשפט נתן ליוסף סואעד ארכה עד נובמבר 2006 רק מתוך הבנה שהוועדה המחוזית הולכת לתת לגיטימציה למצב כפי שהוא עכשיו.

ראובן ריבלין: אני מבין את רצונך.

ראובן ריבלין: אתה בא לירושלים ואתה ממונה חדש על המחוז, ואומר – אפשר לפתור את הבעיה.

ראובן ריבלין: אז תברך את גדז', הוא - -

קריאה: זה לא נכון.

גאלב מג'אדלה: אנחנו לא מסכמים את הדיון.

גאלב מג'אדלה: הוא יימשך במסגרת של ועדה מצומצמת שתגיע גם לאזור, וגם תגיד את דעתה על כל הסוגיה, כולל לשר הפנים.

גאלב מג'אדלה: אני השתדלתי שהדיון יהיה ענייני ואובייקטיבי.

גאלב מג'אדלה: הדבר הראשון שעשיתי, בניגוד לדעה שנשמעה פה, שנתתי לאזרח שנפגע להיות אחרון הדוברים, כדי לא להשפיע על הדיון.

גאלב מג'אדלה: הדבר השני – אני לא מסתיר, אני כרגע יכול לגלות: היו לי עם ארז קרייזלר שני עימותים קשים.

גאלב מג'אדלה: דעתי עליו ידועה.

גאלב מג'אדלה: לא יעלה על הדעת שראש מועצה אזורית עם שכנים ערבים שלא יהיה קשוב ורגיש למצוקות של שכניו.

גאלב מג'אדלה: אני התעמתתי עם ארז קרייזלר בנושא בית הקברות לערבה.

גאלב מג'אדלה: ארז רוצה בהר, והם רוצים במישור, ליד ואדי סאלאמה.

גאלב מג'אדלה: באה המועצה האזורית ערבה, ממונה על המחוז ורוצים את השטח הזה - תבוא לקראתם.

גאלב מג'אדלה: אי אפשר לבנות בתי קברות למעלה, בהר.

גאלב מג'אדלה: על הכביש הראשי, בין ואדי סאלמה לסכנין – יותר קל.

גאלב מג'אדלה: שימותו אנשים בכבוד לפחות.

גאלב מג'אדלה: לא חיים בכבוד, לפחות שימותו בכבוד.

גאלב מג'אדלה: אמרתי לארז קרייזלר – מה אכפת לך אם רוצים כאן|?

גאלב מג'אדלה: כאן ושם זה אותו הדבר, תבוא לקראתם.

גאלב מג'אדלה: הדבר הנוסף - אי אפשר, הגבול של המועצה, חוט התיל הזה, 47 ס"מ מסכנין -מהחלון של סכנין.

גאלב מג'אדלה: איזו שכנות זו?

גאלב מג'אדלה: אתה יושב על 183 אלף דונם.

גאלב מג'אדלה: מאיפה זה, הבאת את זה מחוץ לארץ אתך?

גאלב מג'אדלה: זה אדמות של כפרים אחרים שהיו שם.

גאלב מג'אדלה: תבוא לקראת השכנים שלך, ותגיד – אני רוצה לפתח, לסייע.

גאלב מג'אדלה: זה משרת, בסופו של דבר, את השקט באזור.

גאלב מג'אדלה: אתה יודע כמה אני חי בשכנות טובה עם מועצה אזורית עמק חפר?

גאלב מג'אדלה: אני ידיד טוב שלהם.

גאלב מג'אדלה: אי אפשר להגיד שכל המועצות האזוריות לא בסדר.

גאלב מג'אדלה: גלבוע – אילן שדה, מנשה - חיים.

גאלב מג'אדלה: קשוב לבעיות, למצוקות שלהם, לצרות שלהם.

גאלב מג'אדלה: הוא חלק מהם.

גאלב מג'אדלה: זה האזור.

גאלב מג'אדלה: כל הסיפור הזה היה נמנע מאיליו אם היית קשוב.

גאלב מג'אדלה: אני הייתי שם, בחוסניה.

גאלב מג'אדלה: זו היתה ההיכרות הראשונה שלי אתך.

גאלב מג'אדלה: אמרתי: לא יעלה על הדעת שראש המועצה האזורית רוצה להרוס שני בתים ומסגד, ולהעדיף פתרון כזה על הזזת הכביש 7-6 מטר צפונה.

גאלב מג'אדלה: אתם השתגעתם?

גאלב מג'אדלה: אני רוצה לשמוע אותו באוזניים שלי.

גאלב מג'אדלה: ביקשתי משרד השיכון שישלח אנשים.

גאלב מג'אדלה: הוא שלח אנשים ואמר – אני לוקח עלי את העלות של הזזת הכביש.

ארז קרייזלר: משרד השיכון התנגד.

גאלב מג'אדלה: מנהל המחוז - - מתנגד.

גאלב מג'אדלה: שר השיכון, הרצוג, בכבודו ובעצמו אמר.

גאלב מג'אדלה: עוזי שמיר מתנגד, אבל שר השיכון שהוא מעליו בעד לממן את העלות של תוואי הדרך.

גאלב מג'אדלה: המכתב שהם שלחו זה אחרי שהרצוג התפטר.

גאלב מג'אדלה: לפני זה הם שתקו.

גאלב מג'אדלה: אז ארז, אומר לך יושב ראש הכנסת לשעבר.

גאלב מג'אדלה: השבוע הלכו לעולמם שני אנשים בגיל 59, שניהם מוכרים במדינה הזו, שניהם חברים שלי.

גאלב מג'אדלה: כמה אנחנו חיים?

גאלב מג'אדלה: 60-65.

גאלב מג'אדלה: אז אולי נחיה את הזמן הזה בכבוד?

גאלב מג'אדלה: אני איש חוק וסדר .

גאלב מג'אדלה: אני בעד חוק, כי בלי חוק לא נוכל לחיות, אבל החוק נועד כדי להקל על האנשים לחיות בכבוד.

גאלב מג'אדלה: הוא בא לשרת את האזרח, לא כדי להכביד עליו.

גאלב מג'אדלה: אני התעמתי- עכשיו אני מגלה.

גאלב מג'אדלה: אני התעמתי עם היועץ המשפטי לממשלה מר מזוז, בכתובים ובעל פה.

גאלב מג'אדלה: הוא צלצל אלי, ואמר לי: יושב ראש ועדה בכנסת פועל בניגוד לחוק?

גאלב מג'אדלה: אמרתי לו: לא, אדוני.

גאלב מג'אדלה: יושב ראש ועדת הפנים של הכנסת רוצה לשרת את האזרח.

גאלב מג'אדלה: רוצה לשמור על האזרח.

גאלב מג'אדלה: אני רוצה שתצא אתי לחוסניה – ותראה.

גאלב מג'אדלה: להזיז דרך 7 מטר מבלי לפגוע בשום דבר, בשום דבר ולמנוע הריסת שני בתים ומסגד, זה טובת החוק והאזרח.

גאלב מג'אדלה: והיו לו טענות קשות אלי.

גאלב מג'אדלה: יום אחד, כשהיה לנו דיון פה, על חוק הכניסה לישראל הוא הקדים ברבע שעה.

גאלב מג'אדלה: אז יצאתי אליו והזמנתי אותו אלי.

גאלב מג'אדלה: הוא אמר לי שהוא בא לראות את יושב ראש ועדת הפנים ששומר על החוק ולפני חודשיים התעמת אתי על החוק.

גאלב מג'אדלה: אנחנו בני אדם.

גאלב מג'אדלה: אנחנו בסך הכל בני אדם.

גאלב מג'אדלה: תאמין לי, כל הסיפור הזה – בקצת מחשבה והתחשבות הכל תלוי.

גאלב מג'אדלה: לכן אני מציע שקודם כל, מבין חברי ועדת הפנים נרכיב צוות מצומצם שקודם כל יצא לשטח, ויבקר במחוז, ויהיה במועצה האזורית ויאמר באופן הכי ברור: לנו יש עניין שהאנשים באזור הזה יחיו בשלווה, בשלום, בשכנות הכי טובה, ואנחנו יכולים גם לפתור בעיות, לא רק ליצור בעיות.

גאלב מג'אדלה: מותר לנו גם לפתור בעיות.

גאלב מג'אדלה: כשכתבת לי שאתה לא בא לדיון ידעתי שאתה חושש מהדיון שלא תינתן האפשרות לקיים דיון אובייקטיבי.

גאלב מג'אדלה: אתה עכשיו יכול להיות בטוח שטעית, תיקנת את עצמך והודעת שאתה בא לדיון, ואני שמח על כך.

גאלב מג'אדלה: אני חושב שקיבלת כאן את מלוא הזכויות, למרות שהחבר שלך, שי חרמש, חשב שהוא יכול לעזור לך בזה שהוא צועק, מפריע ומטה את הדיון ועושה כל מיני דברים לא ראויים, ועכשיו גם מגיש תלונה לוועדת האתיקה בכנסת שיושב ראש הוועדה הוציא אותו.

גאלב מג'אדלה: אני אוציא כאן עוד הרבה חברי כנסת שלא ירצו לשמור על סדר, ולשמש דוגמה לאזרחים שנוסעים 200 ק"מ כדי לראות דוגמה טובה של נבחר ציבור.

חנא סוייד: רגע, למה להקים ועדה?

חנא סוייד: אולי ארז קרייזלר שינה את דעתו?

חנא סוייד: אולי הוא השתכנע?

גאלב מג'אדלה: אז נבוא אליו והוא יגיד את זה.

ארז קרייזלר: אני השלמתי את מכסת המשפטים שלי.

גאלב מג'אדלה: חבר הכנסת סוויד – אם הוא היה משנה את דעתו הוא היה מבשר לנו כאן.

גאלב מג'אדלה: הוא רוצה לחשבו.

ארז קרייזלר: אני שמח שתבואו ואז אפשר יהיה לדבר על הפרטים.

ארז קרייזלר: אני אשמח שתבואו, ואני מזמין אתכם.

גאלב מג'אדלה: עוד גילוי נאות – בהיותי חבר כנסת חדש, שלושה חודשים, אומר לי יושב ראש הכנסת – מה קרה, אתה לא מפריע, לא צועק?

גאלב מג'אדלה: אמרתי לו – זו לא דרכי, לפחות פה, במשכן.

גאלב מג'אדלה: יומיים אחרי זה שר הפנים פורז מביא סבב מנויים, ממונים על המחוזות.

גאלב מג'אדלה: הוא מינה את הנרצל גדז' כממונה על מחוז הצפון.

גאלב מג'אדלה: אמרתי לו – גמרת את הצפון.

גאלב מג'אדלה: עכשיו ערבים ויהודים יחיו בבלאגן אחד גדול.

גאלב מג'אדלה: קם מולי חבר הכנסת אפללו, ואומר לי: אתה עוד תצטער על זה.

גאלב מג'אדלה: אתה תגלה שטעית.

גאלב מג'אדלה: אפללו צדק.

גאלב מג'אדלה: אחרי כמה חודשים הפכתי להיות האיש שמציין בכל מקום את האדם, כי כל אחד מאתנו שעושה תפקידו נאמנה חייב לקבל גיבוי.

גאלב מג'אדלה: תודה רבה לכולם, הישיבה נעולה.